Уй-жой билан боғлиқ ярим асрлик муаммо қачон барҳам топади? - zarnews.uz\nШу йил 2 июль куни вилоят ҳокимининг Тойлоқ туманида ўтказган сайёр қабулида Иштихон туманининг Халқобод маҳалласида яшовчи 75 ёшли Дилором Абдураҳмонова уй-жой масаласи, аниқроғи, турмуш ўртоғи билан яшаган даврида барпо этган уй-жойдан ўзига тегишли улушни олишда кўмак сўраб мурожаат қилди.\nБир қарашда мурожаат мантиқсиздек. Нега, дейсизми? Чунки, Д.Абдураҳмонова сўраётган уй-жойнинг тарихи 1970 йилга бориб тақалади. Орадан оз эмас-кўп эмас, 49 йил ўтган, у билан боғлиқ воқеаларни аниқлаш, ҳужжатларни топиш, солиштириш осон эмас. Аммо ҳоким онахон мурожаатини диққат билан тинглади. Сўнг бир гуруҳ журналистларга масалани жойида ўрганиб, ҳақиқий ҳолат бўйича ўз нуқтаи назарларини билдириш, муаммони қандай ечиш мумкинлиги ҳақида суриштирув олиб боришни тайинлади. Шу асосда Иштихон туманида бўлдик.\nДилором Абдураҳмонованинг муаммоси саналган уй-жой туманнинг Баҳрин маҳалласида экан. Туман ҳокимининг ўринбосарлари А.Ҳасанов ва Н.Явқочева ҳамроҳлигида ушбу манзилга бордик. Бугунги кунда бу ҳовли-жойда Исматулла Каримбердиев ва Муҳаббат Каримбердиева фарзандлари билан истиқомат қилар экан.\nСуҳбат ва тақдим этилган ҳужжатлардан маълум бўлдики, 1967 йилда Дилором Абдураҳмонова Баҳрин маҳалласида яшовчи Тилов Ҳожиев билан турмуш қурган ва икки нафар фарзанд кўришган. 1970 йилнинг 6 февралида Т.Ҳожиев вафот этган. Шундан сўнг орадан тўрт-беш ой ўтиб Д.Абдураҳмонова ота уйи - Халқобод маҳалласига яшаш учун кетган. Аммо у қайнонаси - Холбуви Пардаева билан алоқани узмаган, ҳовлига келиб-кетиб, яшаб юрган\n- Раҳматли қайнонамнинг икки нафар ўғли бўлиб, катта фарзанди Қувондиқ - менинг қайнакам, Тилов - турмуш ўртоғим эди, - дейди Д.Абдураҳмонова. - Бу ерда бизда 12 сотихлик, турмуш ўртоғимнинг акаси Қувондиқ Ҳожиевда ҳам 12 сотихлик уй-жой мавжуд эди. Қайнонам "Келин, бу ҳовли энди Тиловжонимдан ёдгорлик Алишержонга тегишли. Катта бўлгач, шу ерда яшайди", дерди. Мен касалхонада ҳамшира бўлиб ишлаш билан бирга қизим ва ўғлим Алишерни олиб, келиб турардим. Алишер вояга етгач, уй-жойларни янгитдан қурдик. 1989 йилда уйимиз қаршисидаги хонадон - қайнакамга тегишли ҳовлига у кишининг қизи Муҳаббат ва куёви Исматулла кўчиб келди. Бирга иноқ яшадик. 1999 йилда қайнонам вафот этди. Бир йил ўтиб, қизимга уй-жой қилиш учун бу ердаги уйнинг айрим қурилиш материалларини олиб кетдим, аммо уйимнинг бир қисми, айвон ва молхоналарим бор эди. Шундан кейин Исматулла ва Муҳаббат менга тегишли бўлган шу уй-жойни бузиб, қолган қурилиш материалларини ўзлари учун ишлатиб юборди ва уйим ўрнини текислаб, боғ қилди. Мен бу ишлари жиноят экани, улушимни қайтаришларини талаб қилдим. Бироқ улар шу пайтгача унашмади. Фуқаролик ишлари бўйича Иштихон туманлараро судига мурожаат қилсам, уй-жой учун туман ҳокими қарорини тақдим қилинг, деб қайтаришди. Ахир у пайтларда уй-жой учун ҳоким қарори эмас, "сельсовет" қарори чиқариларди. Суд бунга аҳамият бермади.\nШундан сўнг Исматулла Каримбердиев ва унинг ўғли Баҳриддиннинг фикрларига қулоқ тутдик.\n- Мен 1989 йилда оилам билан шу ҳовлига кўчиб келганман, - дейди И.Каримбердиев. - 1990 йилдан буён бу ҳовли-жойнинг ер ва мулк солиқларини тўлаб, яшаб келяпман. Дилором Абдураҳмонованинг бу уй-жойдан улуш олиш ёки мулким бор, дейишга умуман ҳақи йўқ. Чунки улар бу ерда эмас, қишлоқнинг бошқа жойи - янги "сельсовет"нинг олдидан берилган 12 сотих ер майдонига эга ҳовлида яшашган. Бу ҳақда 1961-1970 йиллардаги "Чимқўрғон" қишлоқ советининг хўжалик уй дафтарида ёзиб қўйилган. Тилов ака вафот этгач, Дилором опа у ердаги уй-жойни шу қишлоқ фуқароси Эгамберди Ражабовга сотиб, Халқободга кетган.\n- Мен 1982 йилда туғилганман, - дейди Баҳриддин Каримбердиев. - Эсимни таниганимдан буён Холбуви каттаонам билан бирга яшадим. Раҳматли каттаонам "Бу ерда Тиловнинг ҳам, ота-онангнинг ҳам ҳақи йўқ, менинг номимда бўлган бу жой сеники", дерди. Мен 17 ёшимгача у киши билан бирга бўлдим, тарбиясини, дуосини олдим, доим ёнида юриб, улғайдим. Оқила аёл бўлгани учун мени ҳеч кимни норизо қилма, дея тарбиялаганди, шунинг учун 1999 йилда каттаонам вафот этгач, Дилором энамнинг бу уй-жойни бузиб кетишига қаршилик қилмадим. Ўшанда институтда ўқирдим, каттаонамдан қолган ер бўш ётмасин, ўтган-кетган мевасидан еб, каттаонам руҳи-покига дуо қилсин, савоби тегсин, деб бу ерни боғ қилдик.\nЭътибор билан ўқиган бўлсангиз, уларнинг гапларида бир-бирини инкор қиладиган ҳолатлар мавжуд: Д.Абдураҳмонова бу уй-жойда ўғлим Алишер ва қайнонам Холбуви ая ҳисобда турган, деса, И.Каримбердиев улар умуман бошқа жойда яшаган деди. Б.Каримбердиев эса дастлаб каттаонасининг бу ерда Тиловнинг ҳақи йўқлигини айтиб, сўнг Д.Абдураҳмонованинг уй-жойни бузиб кетишига қарши бўлмаганини билдирди.\nКелинг, энди ҳолат билан боғлиқ ҳужжатларни кўздан кечирайлик.\nҚўлимизда вилоят архив иши ҳудудий бошқармаси Каттақўрғон шаҳар давлат архиви тақдим этган Иштихон тумани "Чимқўрғон" қишлоқ совети Баҳрин қишлоғининг 1967-1970 йиллардаги хўжалик китобидан кўчирма. Унда ёзилишича, ака-ука Қувондиқ ва Тилов Ҳожиевга алоҳида, ҳар бирига 12 сотихдан бўлган ер майдонига эга уй-жой ажратилган ҳамда улар алоҳида хўжалик сифатида рўйхатдан ўтган. Бироқ ҳужжатларда уй-жой қишлоқнинг айнан қаерида жойлашгани аниқ ёзилмаган. Хўжалик уй дафтарининг 1986-1990 йиллардаги кўчирмасини кўздан кечирар эканмиз, унда Холбуви Пардаева ҳамда Алишер Тилововнинг 12 сотих ер майдонига эга уй-жойда рўйхатда турганлигига гувоҳ бўлдик. Аммо у уй-жой қаерда? Дилором Абдураҳмонова бугунги кунда боғ ўрни ўша уй-жой эканлигини айтса, Исматулла Каримбердиев "Бу ҳовли-жой 12 сотих, қайнотам Қувондиқ Ҳожиевга тегишли ер майдони бўлган, ҳозир меники", дейди. Мавжуд ер майдонини ўлчаш зарурлигини айтганимизда И.Каримбердиев бунга қаршилик қилди: "Бу уй-жой, ер майдони, боғ - менинг шахсий мулким. Уни фақат суд идораларидан рухсат берилсагина ўлчашга рухсат бераман".\nХўп, бу борада И.Каримбердиев қонунан ҳақ. Аммо ҳужжатлар билан танишар эканмиз, қатор чалкашликлар борлигига амин бўлдик. Мазкур ер майдони, яъни И.Каримбердиев эгалигидаги уй-жой бир ҳужжатда томорқаси билан 12 сотих, бирида 15 сотих деб кўрсатилган. Хўш, қайси бири тўғри? Яна ҳам қизиғи, Иштихон туман давлат солиқ инспекцияси маълумотига кўра, И.Каримбердиев туман ДСИдан маҳаллий ер ва мол-мулк солиқлари тўловчиси сифатида рўйхатдан ўтиб, 2006 йилдан 2008 йилгача 0,12 гектар ер майдони учун, 2009 йилдан 2014 йилгача 0,15 гектар ер майдони учун, 2014 йилдан буён 2018 йилгача 0,08 гектар ер майдони учун ҳисобланган солиқларни тўлаган. Ер тузиш ва кўчмас мулк кадастри давлат корхонаси Иштихон туман филиали бошлиғи Ҳусниддин Астоновга кўтарилган муаммо юзасидан мурожаат қилганимизда булардан ҳам фарқли маълумотни айтиб ўтди.\n- Баҳрин қишлоғидаги уй-жой масаласида фуқаро Д.Абдураҳмонова бизга ҳам мурожаат қилган, - дейди Ҳ.Астонов. - Аммо онахон талаб қилаётган ер майдонида уй-жой ёки эгалик ҳуқуқини беришни таъминлайдиган бирор иморат йўқ. Шу жиҳатдан биз у кишига эгалик қилувчи ҳужжатларни тайёрлаб бера олмаймиз. Вазирлар Маҳкамасининг 2016 йил 3 августдаги 251-сонли қарори билан 2017-2018 йилларда тумандаги барча уй-жой ва ер участкалари хатловдан ўтказилди. Жумладан, бу жараёнда низоли ушбу уй-жой ва ер майдони Исматулла Каримбердиевга тегишли экани аниқланди. Бироқ ўлчаб кўрилганда бу уй-жой ва ер майдони қатор ҳужжатларда ёзиб келинганидек 12 ё 15 сотих эмас, 27 сотих эканлиги маълум бўлди. Биз бу ҳақда тегишли идоралар, хусусан, туман давлат солиқ инспекциясига маълумот тақдим қилганмиз. Яна бир гап. Фуқаролик кодексининг 187-моддасига кўра, мулкдор бўлмаган, лекин кўчмас мол-мулкка ўн беш йил давомида ёки бошқа мол-мулкка беш йил давомида ўзиники каби ҳалол, ошкора ва узлуксиз эгалик қилган шахс бу мол-мулкка мулк ҳуқуқини олади. Маҳалла фуқаролар йиғини тақдим этган ҳужжатга кўра, И.Каримбердиев ушбу уй-жойга 1989 йилдан буён эгалик қилиб келмоқда. Бу - ушбу уй-жой И.Каримбердиевга тегишли эканини кўрсатади. Шунга кўра, Президентимизнинг 2018 йил 20 апрелдаги "Фуқароларни ижтимоий қўллаб-қувватлаш бўйича қўшимча чора-тадбирлар ҳамда ўзбошимчалик билан қурилган турар жойларга нисбатан мулк ҳуқуқини эътироф этиш бўйича бир марталик умумдавлат акциясини ўтказиш тўғрисида"ги фармонига асосланиб, И.Каримбердиев тақдим этган ариза ва зарур ҳужжатлар асосида туман ҳокими 2019 йил 19 январда унга қарашли турар-жой биноларига бўлган мулкий ҳуқуқни берувчи қарор қабул қилган.\nХуллас, салкам ярим асрлик тарихга муҳрланган муаммоли масалада шу каби бир-бирини инкор қилувчи иддаолар ва ҳужжатлар мавжуд. Бу эса ишнинг суд орқали кўрилиб, адолатли қарор топишини билдиради.\nДарвоқе, бизни саксон ёшни қоралаб қолган Д.Абдураҳмонованинг нега шу улуғ ёшида уй-жой масаласида ташвишга тушиб қолгани ўйлантириб қўйди. Ахир, онахон бугунги кунда Халқобод маҳалласида фарзандлари ва неваралари билан яшаяпти-ку. Унга бу "югур-югур", ташвишлар керакмиди?\n- Афсуски, керак экан, - дейди туман ҳокимининг ўринбосари, хотин-қизлар қўмитаси раиси Н.Явқочева. - Биз ҳудудимиздаги хотин-қизлар ҳаёти, ютуқлари, тажрибаси, муаммоси ва таклифларини доим ўрганиб борамиз. Шундай ўрганишларимиз давомида онахон билан ҳам суҳбатлашдик. Суҳбат давомида Дилором опа ҳозирда кооператив уйларда яшаётгани, бу уй ўгай отаси Абдураҳмон Сатторовга тегишли эканини айтганди. Хонадонига бориб аҳволи билан яқиндан танишдик. Айни пайтда Д.Абдураҳмонова бу уйда ўғли Алишер Тиловов ва тўрт нафар невараси билан яшайди. Муаммо шундаки, ўтган йили укалари - Ҳ.Ҳайдаров, Б.Сатторов, Ў.Абдураҳмонов ушбу уйда улушлари борлиги, бу улушни тақсимламаса, судга беришларини айтишган. Айни кунда бу муаммо Д.Абдураҳмонова, ўғли ва невараларини боши берк кўчага киритиб қўйган. Аммо туман ҳокимлиги бу масалага эътиборсиз қараб турмади. Туман ҳокими қарори билан Д.Абдураҳмонованинг невараси Шерзод Жабборовга уй-жой қуриш учун Халқобод маҳалласи ҳудудидан 6 сотих ер майдони ажратилди.\nБу яхши. Аммо Ш.Жабборов Д.Абдураҳмонованинг қизининг ўғли. Бу масалага ечим бўла олмайди. Бинобарин мурожаат ортида инсон тақдири ётар экан, ҳокимлик, суд идоралари, туман хотин-қизлар қўмитаси Д.Абдураҳмонова муаммосига бефарқ бўлмасликлари лозим, деб ўйлаймиз. Қолаверса, юқорида кўтарилган масала суд идоралари томонидан одилона кўрилса, уй-жойдан улуш талаб қилишда одамгарчилик, опа-укалик, қариндошлик, маҳалладошлик нуқтаи назаридан оқилона иш тутилса мақсадга мувофиқ бўлар эди.\nТеглар: Иштихон уй-жой


Туркманистонда тамаки қарамлиги фонида таъқиблар давом этмоқда\nТуркманистон полицияси ходимлари (Иллюстрация сурат)\nТуркманистонда чекувчилар ва тамакига қарам бўлганларни таъқиб қилиш давом этмоқда. Сигаретларнинг етишмаслиги ва нархларнинг кўтарилиши фонида тобора кўпроқ одам мамлакатда ишлаб чиқариш ва улардан фойдаланиш тақиқланган носвой (нос) дан фойдаланмоқда.\n«Азатлик» радиоси мухбирларига кўра, полиция нос чекган одамларни таъқиб қилмоқда. Шу билан бирга, ҳуқуқни муҳофаза қилиш органлари ходимларининг сони кўпайиб бормоқда.\n«Азатлик» мухбирларининг сўзларига кўра, носвойнинг машҳурлиги, биринчи навбатда, сигарета нархларининг кўтарилиши билан боғлиқ. Ҳозирда бир қути энг арзон сигареталар, хусусан, Мери вилоятида бир қутиси 230-240 манат туради ва бир дона сигарет 12 манатдан сотилмоқда. Туркманистон Марказий банкининг курсига кўра 3,5 манат — 1 доллар.\nУшбу анъанавий Марказий Осиё тамаки маҳсулотини ишлаб чиқариш ва истеъмол қилиш тақиқланан. 2000 йилдан бери Туркманистон жамоат жойларида чекишни тақиқлаб қўйган.\nАйни пайтда, «Азатлик» радиосидаги манбаларга кўра, нархларнинг кўтарилиши шароитида, илгари қиммат сигаретани афзал кўрган ҳуқуқни муҳофаза қилиш идораларининг чекувчилар сони тобора кўпайиб бормоқда, оддий фуқароларни эса носвой чекгани учун таъқиб қилиш камаймаяпти.\n«Азатлик» мухбири Марямнинг С.Ниёзов кўчасидаги Лале Базар бозорида содир бўлган воқеалардан бири ҳақида гапириб берди.\n«Бугун полиция бўлимида унга жарима ёзиш учун полиция автобусига чиқарилган кекса одам ҳибсга олинди. Қария боришдан бош тортди. Кейин полиция унинг қўлларини қайирганда. Шу вақтда сержант унвонига эга бўлган ходимлардан бирининг чўнтагидан носвой тушиб қолган». Воқеани кўрган «Азатлик» мухбирининг айтишича, 8 октябрь куни унинг сўзларига кўра, ҳибсга олинган кекса одам зобитларнинг ўзлари носвой қабул қилишини таъкидлаб, қўйиб юборишни илтимос қила бошлаган. Полициячи ўзининг носвой cэкишини инкор этмаган ва у носвойни жамоат чекмаслигини, қарияга ҳам четроқ жойда чекишини маслаҳат берган.\n«Азатлик» мухбирининг сўзларига кўра, учта полициячи чолни ушлаб олиб кетмоқчи бўлишган, аммо унинг қаршилиги кўпчиликнинг эътиборини тортган. Қисқа вақт ичида йиғилган 30 кишилик оломон кекса чолнинг тарафини олишга ҳаракат қилган.\n«Азатлик» мухбирининг сўзларига кўра, чол одамларнинг эътиборига тушган ва полиция бўлимига боришни танлаган.\n2015 йилда Туркманистон аҳолиси орасида чекишнинг тарқалиши 5 фоиздан кам бўлган минтақадаги биринчи мамлакат бўлишга интилишини эълон қилди ва мамлакат 2025 йилга келиб тамакисиз мақомга эришишни ўз зиммасига олди.\nЖССТ маълумотларига кўра, Туркманистон чекувчилар сони бўйича дунёда охирги ўринда туради ва аҳолининг атиги 8 фоизи тамакидан фойдаланади. Шу билан бирга, Туркманистон мамлакатда чекувчилар сони тўғрисидаги маълумотларни, шунингдек умуман тамаки чекиш билан боғлиқ вазиятни акс эттирувчи статистик маълумотларни нашр этмайди.


06 июл 2022, Тошкент вақти: 17:33\nДунёдаги етакчи мутахассислардан саналган Юха Хернесниеми президент Каримов инсульт туфайли йиқилиб қолганидан сўнг Тошкентга зудлик билан чақиртирилган докторлардан биридир.\nПрезидент Каримовни даволаш учун 27 августда чақиртирилган финляндиялик нейрохирург профессор Юха Хернесниеми беморнинг мияси ўлиб бўлганини ошкор қилди.\nФинляндиянинг Yle нашрига берган интервьюсида жаноб Хернесниеми ўтган шанба куни (27 август, 2016 йил) унга Қозоғистондан собиқ шогирди муҳим масалада ёрдам керак, дея телефон қилганини айтди.\n"Мен хорижда кўп бора жарроҳлик амалиётларни ўтказганман. Мен учун бу каби илтимос- оддий масала" - деди Хернесниеми.\nУнинг айтишича, кўп вақт ўтмай, уни Хельсинкидан хусусий самолет билан Германия орқали Ўзбекистонга элтиб қўйишган.\nУндан ташқари Тошкентга Россия ва Германиядан бир гуруҳ етакчи докторлар ҳам чақиртирилган эди.\nЖаноб Хернесниеми ўз карьераси давомида 70 минг одамнинг нейрохирургия амалиётида қатнашган ўта тажрибали жарроҳ бўлса ҳам, мўъжиза қилиш унинг қўлидан келмайди" - деб ёзади Yle нашри.\nБеморнинг ҳаёти битган эди, унинг мияси ўлганини назарда тутяпман.\n"Ўша вазиятда жарроҳлик амалиётини ўтказишдан ҳеч қандай маъно йўқ эди. Беморнинг ҳаёти битган эди, унинг мияси ўлганини назарда тутаяпман. Мутахассислар гуруҳлари ўз хулосаларини бериб бўлганидан сўнг, ҳокимият ўйинлари бошланди" - деди Хернесниеми.\n"Ҳокимият ўйинлари" деганда нафас олишни таъминловчи ускунага улаб қўйилган президентнинг ўлими ҳақида бирдан эълон қилмаслик назарда тутмоқда, деб ёзди Yle нашри..\nБироқ Каримовни бу ҳолатда узоқ сақлашмади. Жума куни унинг ўлими ҳақида эълон қилинди ва шанба куни унинг дафн маросими ўтказилди.\nЖума куни Ўзбекистон ҳукумати Ислом Каримовнинг касаллиги ва ўлими борасида тиббий хулосани эълон қилинди. Тиббий хулосалар сир сақланган муддат давомида бир қатор оммавий ахборот воситалари ўз манбаларига таяниб хабарлар тарқатди. Ниҳоят оммага тақдим этилган касаллик ва ўлим тафсилотлари кўплаб саволларга ойдинлик киритдими? Бу савол жавоби сизга ҳавола.\nРасмий хабарга кўра, Каримов 2016 йил 2 сентябрь куни соат 20.15 да ўлган.\nАммо Ўзбекистон президенти ўлганлигини Ўзбекистон ташқарисидаги учта интернет нашри ва камида битта журналист 29 август куни эълон қилган эди.\nАввалига Ўзбекистон халқ ҳаракати нашри 29 август куни Прага вақти билан соат 15 дан 50 минут ўтганда ўлим хабарини берди.\nEltuz.com нашри соат 18 да, Fergananews.com эса 21дан 49 дақиқа ўтганда Каримов ўлганлигини ëзди. Бу номувофиқлик 2 сентябрь куни ҳам давом этди.\nРейтер агентлиги 2 сентябр куни эрталаб соат 10 да Каримовнинг ўлими ҳақида маълумот тарқатди. Туркия Бош вазири Бинали Йилдирим эса Каримов вафоти муносабати билан соат 12 да таъзия билдирди. Расмий маълумот билан бошқа маълумотлар орасидаги тафовут эса шубҳа уйғотади.\nАйни пайтда журналистларнинг "27 август куни Каримов касал бўлди" деган хабари расмий маълумотга мос тушди.\nРасмий маълумотга кўра, 78 яшар бемор И.А.Каримов 27 август куни эрталаб соат 09.00 да ҳушсиз ҳолатда зудлик билан Ўзбекистон Республикаси Соғлиқни сақлаш вазирлиги Тиббиёт-санитария бирлашмасининг Марказий клиник шифохонасига олиб келинган.\nЖурналистларнинг Каримов инсульт бўлгани ҳақидаги хабари бир муддат ўтиб Каримовнинг қизи тарафидан тасдиқланган бўлса, 2 сентябрга келиб ҳукумат комиссияси тарафидан ҳам тасдиқланди.\nҲукумат комиссияси хулосасига кўра, Ислом Каримовда “бош мия қон айланиши ўткир бузилиши субарахноидал қон қуйилиш асорати билан (инсульт) аниқланган”.\n"Артериал қон босими 250/120 мм. симоб устунига тенг. Беморда юрак фаолиятининг тўхташи кузатилди. 20 дақиқа давомида олиб борилган реанимацион муолажалар натижасида юрак фаолиятини тиклашга эришилди. Бемор мия ўзаги фаолияти бузилиши оқибатида атоник кома ҳолатига тушди ва сунъий нафас олиш аппаратига ўтказилди."\nПрезидент 27 август куни III тоифадаги атоник комага тушган бўлса, унинг байрам табриги халққа 1 сентябрь куни Давлат телевидениеси орқали ўқиб эштирилди.\nКомага тушган одам табрикни нафақат ёзиши балки ўқиши ҳам мумкин эмаслигини инобатга олсак, бу табрикни президент аввалдан ёзган ёки ҳеч қачон кўрмаган деган тахминларни қилиш мумин.\nFergananews.com нашри Каримовни қараш учун Россиядан Лия Бокерия Тошкентга борганлигини ëзди. Бокерия эса буни рад қилиб чиқди. Бу жумбоққа ҳам ҳукумат комиссияси хулосасида жавоб бор.\nРасмий хулосада “А.Н.Бакулев номидаги Юрак-томир хирургияси илмий маркази директори, академик Л.Бокерия” Тошкентга келгани таъкидланади. Бу Россия матбуотидаги хабарларга мос келди.\nШунингдек, бемор “Н.Н.Бурденко номидаги нейрохирургия илмий маркази директори, академик А.А.Потапов (Россия), Ганновер халқаро нейрохирургия институтининг вице-президенти ва ижрочи директори, профессор Амир Сами (Германия), Кардиоторакал марказ директори, профессор Жилли Дрейфус (Монако), Хейдельберг университети клиникасининг кардиология бўлими раҳбари, профессор Хьюго Катус (Германия), Хельсинки университети Марказий госпиталининг нейрохирургия бўлими профессори Юка Хернисниеми (Финляндия) томонидан” тиббий кўрикдан ўтказилгани ҳақида ҳам маълумот берилади.\nХулосада марҳум Каримовнинг ҳаëти тугагани босқичма-босқич таҳлил қилинади:\n“Беморнинг неврологик ҳолати аввал бошдан атоник кома сифатида қайд этилди. Неврологик статусда диффуз мушак атонияси, арефлексия кузатилди. Беморга уч маротаба динамик электроэнцефалографик текширув ўтказилиб, унда бош миянинг ўтказилган интенсив терапия жараёнида беморнинг ички аъзолари (қон томир, нафас олиш, қон ивиш тизимлари, буйрак ва жигар) фаолиятининг аста-секин бузилиши – полиорган етишмовчилиги кузатилди.”\nХулосага кўра, 2016 йил 2 сентябрь куни соат 20.15 да юрак фаолияти тўхтаган, 20.55 да биологик ўлим ҳолати қайд этилди.\nТиббий xулоса остига Соғлиқни сақлаш вазири А.Алимов доxил етти шифокор имзо чеккан.


Инсон ҳуқуқларини ҳимоя қилишда самарали ёндашувларHaqida.net\nHome Mahalliy Инсон ҳуқуқларини ҳимоя қилишда самарали ёндашувлар\nТошкентда 21 ноябрь куни «Инсон ҳуқуқлари соҳасида тараққиёт мезонларини ўлчаш бўйича қиёсий кўрсаткичлар: халқаро амалиёт ва Ўзбекистон тажрибаси» мавзуида халқаро конференция бошланди.\nКонференция Инсон ҳуқуқлари бўйича Ўзбекистон Республикаси Миллий маркази, БМТнинг Инсон ҳуқуқлари бўйича Олий комиссари бошқармаси ва унинг Марказий Осиё бўйича минтақавий бўлими, БМТ Тараққиёт дастури ва Ф.Эберт номидаги жамғарманинг (Германия) мамлакатимиздаги ваколатхоналари ҳамда ЕХҲТнинг Ўзбекистондаги лойиҳалари координатори ҳамкорлигида ташкил этилди.\nУнда БМТ Инсон ҳуқуқлари бўйича Олий комиссари бошқармаси, унинг Марказий Осиё бўйича минтақавий бўлими, ЕХҲТ демократик институтлар ва инсон ҳуқуқлари бўйича бюроси, БМТ Тараққиёт дастурининг Истанбул шаҳридаги минтақавий маркази экспертлари, шунингдек, Словакия, Хитой ва бошқа мамлакатлардан таниқли сиёсатшунос ва ҳуқуқшунослар, Ўзбекистон Республикаси Олий Мажлиси Сенати аъзолари ва Қонунчилик палатаси депутатлари, ижро ва суд ҳокимияти органлари, фуқаролик жамияти институтлари, таълим муассасалари, халқаро ташкилотлар ва дипломатик корпус, оммавий ахборот воситалари вакиллари иштирок этди.\nХалқаро конференциянинг мақсади бутун дунёда инсон ҳуқуқлари соҳасида тараққиёт мезонларини ўлчаш бўйича халқаро амалиётни ўрганиш, миллий кўрсаткичларни белгилаш, инсон ҳуқуқ ва эркинликларининг алоҳида тоифалари, жумладан, фуқаролик, сиёсий, ижтимоий, иқтисодий, маданий ҳуқуқлар ҳамда глобаллашув ва ахборот технологиялари шароитида инсон ҳуқуқ ва эркинликларига риоя этиш ва уларни ҳимоя қилишни таъминлашга доир кўрсаткичларни ишлаб чиқишдан иборат.\nАнжуманда Ўзбекистонни ривожлантиришнинг бешта устувор йўналиши бўйича Ҳаракатлар стратегиясига мувофиқ инсон ҳуқуқларини ҳимоя қилиш соҳасида амалга оширилаётган ишлар ҳақида маълумот берилди. Ўзбекистон Республикаси қонунчилигини такомиллаштириш ва инсон ҳуқуқларини ҳимоя қилишнинг халқаро механизмлари, инсон ҳуқуқлари бўйича миллий институтлар самарадорлигини баҳолаш, гендер тенглиги даражаси ва инсон ҳуқуқларига риоя қилишни ўлчаш индикаторлари, инсон ҳуқуқларини судда ҳимоя қилиш даражасини ўлчаш учун қиёсий кўрсаткичлар каби йўналишларда миллий ва халқаро тажриба муҳокама этилди.\nИнсон ҳуқуқлари бўйича Ўзбекистон Республикаси Миллий маркази директори А.Саидов, БМТ Болалар жамғармаси (ЮНИСЕФ)нинг мамлакатимиздаги ваколатхонаси раҳбари С.Грауманн ва бошқалар Президент Шавкат Мирзиёев раҳнамолигида Ўзбекистонда демократик ҳуқуқий давлат, кучли фуқаролик жамияти барпо этиш бўйича амалга оширилаётган ислоҳотлар жараёнида инсон ҳуқуқ ва эркинликлари ҳамда қонуний манфаатларини таъминлашга алоҳида эътибор қаратилаётганини таъкидлади.\nМустақиллик йилларида мамлакатимизда демократия ва инсон ҳуқуқларининг замонавий мезонларига жавоб берадиган барқарор сиёсий тизим яратилди. Давлат ва жамият ҳаётини эркинлаштириш, суд-ҳуқуқ тизимини янада демократлаштириш, фуқароларнинг ҳуқуқ ва эркинликлари таъминланишини кафолатлайдиган қонунчилик базасини мустаҳкамлаш юзасидан аниқ чоралар амалга оширилди.\nБиринчи Президентимиз Ислом Каримов саъй-ҳаракатлари билан Ўзбекистон Республикасининг Конституциясида «Инсон ва унинг қадр-қиммати» деган улуғ тушунча марказий ўринга қўйилди. Буни амалда таъминлаш механизм ва кафолатлари қонунларимизда мустаҳкамланди.\nПрезидентимиз Шавкат Мирзиёев раҳнамолигида давлат ва жамиятнинг ҳар томонлама ривожланишини таъминлаш, мамлакатимизни модернизация қилиш ва ҳаётимизнинг барча соҳаларини эркинлаштириш бўйича кенг кўламли ислоҳотлар амалга оширилмоқда. Инсон манфаатларини ҳар томонлама таъминлаш, аҳоли билан доимий мулоқот қилиш мақсадида 2017 йил мамлакатимизда Халқ билан мулоқот ва инсон манфаатлари йили, деб эълон қилинди. Президентимизнинг жорий йил 7 февралдаги фармони билан 2017-2021 йилларда Ўзбекистон Республикасини янада ривожлантиришнинг бешта устувор йўналиши бўйича Ҳаракатлар стратегияси қабул қилинди.\nҲаракатлар стратегиясини ҳаётга татбиқ этиш доирасида жорий йилнинг ўтган даврида 20 дан ортиқ қонун, Президентнинг 700 дан ортиқ фармон ва қарорлари, Ҳукумат ҳужжатлари қабул қилинди. Ушбу ҳужжатлардан мақсад мамлакатни янада модернизациялаш, қонун ва инсон ҳуқуқлари устуворлигини таъминлаш, фуқароларнинг фаровонлигини яхшилашдан иборатдир.\nЎзбекистон инсон ҳуқуқлари бўйича 70 дан ортиқ халқаро ҳужжатга қўшилган, жумладан, БМТнинг ўнта асосий ҳужжатини ратификация қилган. Мамлакатимиз инсон ҳуқуқлари ва эркинлигига риоя этиш ҳамда уни ҳимоя қилиш борасидаги мажбуриятларини тўла бажариб келмоқда.\nДавлатимиз БМТнинг устав ва шартномавий органлари, ихтисослаштирилган муассасалари ва БМТнинг инсон ҳуқуқлари бўйича Кенгашининг махсус тартиботлари билан фаол ва амалий мулоқотни қўллаб-қувватлайди. БМТнинг инсон ҳуқуқлари Кенгаши махсус тартиботлари билан ҳамкорлик уларнинг таъсис ҳужжатларига мувофиқ амалга оширилмоқда.\n2017 йилда Ўзбекистонга БМТ Бош котиби Антониу Гутерриш, БМТнинг Инсон ҳуқуқлари бўйича Олий комиссари Зайд Раад ал-Ҳусайн, БМТнинг дин ва эътиқод эркинлиги масаласи бўйича махсус маърузачиси Аҳмад Шаҳид ташриф буюрди.\nОлий комиссар ташрифи якунлари бўйича мамлакатимиз парламенти томонидан Бирлашган Миллатлар Ташкилоти Инсон ҳуқуқлари бўйича Олий комиссари бошқармаси билан ҳамкорликни янада ривожлантириш бўйича Ҳаракатлар режаси қабул қилинди. Ушбу ҳужжат инсон ҳуқуқ ва эркинликларини ҳимоя қилиш соҳасида 90 дан ортиқ тадбирни ўз ичига олган.\n– 2017 йил Ўзбекистонда инсон ҳуқуқларини таъминлаш бўйича улкан ишлар амалга оширилган йил сифатида тарихда қолади, – деди БМТ Инсон ҳуқуқлари бўйича Олий комиссари бошқармасининг Марказий Осиё бўйича минтақавий бўлими бошлиғи Ришард Коменда. – Ушбу йўналишдаги ташкилий-ҳуқуқий чора-тадбирлар халқаро стандартларга мослиги, уларда инсон манфаатлари амалда ўз ифодасини топаётгани диққатга сазовор. Ўзбекистон парламенти томонидан ишлаб чиқилган Ҳаракатлар режасига мувофиқ ўтказилаётган ушбу конференция ҳамкорликдаги ишларни янги босқичда давом эттиришда муҳим омил бўлиб хизмат қилади.\nЎзбекистонда инсон ҳуқуқлари ва эркинлигини ҳимоя қилиш бўйича миллий институтлар – Ўзбекистон Республикаси Олий Мажлисининг Инсон ҳуқуқлари бўйича вакили (Омбудсман), Инсон ҳуқуқлари бўйича Миллий марказ, Ўзбекистон Республикаси Президенти ҳузуридаги Амалдаги қонун ҳужжатлари мониторинги институти қонун устуворлигини таъминлаш, фуқаролар ҳуқуқларини қонунчиликка биноан ҳимоя қилишда фаол иштирок этмоқда. Жорий йилда юртимизда тадбиркорларнинг ҳуқуқларини ҳимоя қилишнинг судга дахли бўлмаган янги механизми – Бизнес омбудсман ташкил этилди.\nМамлакатимизда фуқароларнинг конституциявий ҳуқуқларига риоя этиш ва уларни ҳимоя қилиш, инсон ҳуқуқларининг ҳар хил тоифалари таъминланган ҳолда вазият мониторингини олиб бориш, инсон ҳуқуқлари соҳасида халқаро мажбуриятларни бажариш бўйича маърузалар тайёрлаш, шунингдек, БМТнинг устав ва шартномавий органлари тавсияларини амалга ошириш бўйича миллий ҳаракатлар режаларини ишлаб чиқиш бўйича катта тажриба тўпланди.\nЎтган йиллар мобайнида БМТнинг шартномавий органларига Ўзбекистоннинг 35 дан ортиқ маърузаси тақдим этилди. Давлат органлари томонидан фуқаролик жамияти институтлари билан биргаликда инсон ҳуқуқлари бўйича миллий маърузаларни кўриб чиқиш якунларига оид БМТнинг шартномавий органлари тавсияларини бажариш юзасидан 10 дан ортиқ Миллий ҳаракатлар режаси амалга оширилмоқда.\nШу билан бирга, амалиёт инсон ҳуқуқларини самарали амалга ошириш, инсон ҳуқуқларининг у ёки бу соҳасини ривожлантириш бўйича чора-тадбирларни ишлаб чиқишни давом эттириш тегишли воситалар мавжудлигига боғлиқлигини кўрсатмоқда. Зеро, кўрсаткичлар тараққиёт мезонларини ўлчашда муҳим воситадир. Уларнинг қўлланилиши инсон ҳуқуқлари билан боғлиқ реал вазиятни ўрганиш ва инсон ҳуқуқларини ҳимоя қилишни такомиллаштириш бўйича келгуси вазифаларни ишлаб чиқиш имконини беради.\nКўрсаткичлардан миллий даражада кенг фойдаланилади ва самарали бошқаришда ниҳоятда муҳим ҳисобланади. Инсон ҳуқуқлари бўйича кўрсаткичлар ва йўналишларни қўллаш давлатга инсон ҳуқуқларини имплементация қилишда самарали мониторинг олиб бориш ва тараққиёт мезонларини баҳолаш имконини беради, бу йўлдаги тўсиқларни аниқлаш ва бартараф этишга кўмаклашади.\nМамлакатимизда Ҳаракатлар стратегиясининг иккинчи йўналишини амалга ошириш доирасида қонун устуворлигини ҳамда суд ҳокимиятининг ҳақиқий мустақиллигини таъминлаш бўйича қонуний ва ташкилий чора-тадбирлар қабул қилинмоқда. Жаҳон стандартларига мувофиқ судьялар ҳамжамиятининг янги конституциявий органи – Судьялар олий кенгаши ташкил этилди. Суд ваколатлари муддати узайтирилди. Суд томонидан асоссиз равишда ишларнинг чўзилишига йўл қўймаслик учун ишларни кўриб чиқиш муддати тубдан ўзгартирилди. Жиноят содир этганликда гумон қилинаётган шахсларни қамоқда сақлаш муддати 72 соатдан 48 соатгача қисқартирилди, адвокатларнинг суд фаолиятидаги роли кучайтирилди. Мазкур чоралар БМТнинг Инсон ҳуқуқлари бўйича Кенгаши ва шартнома асосидаги органлари томонидан Ўзбекистоннинг инсон ҳуқуқлари бўйича йиллик ҳисоботларини кўриб чиқишда билдирилган тавсияларга тўла жавоб беради.\n– Ўзбекистонда БМТнинг барқарор ривожланиш мақсадларига эришиш йўлида улкан ишлар амалга оширилмоқда, – деди БМТ Тараққиёт дастурининг Истанбул шаҳридаги минтақавий маркази маслаҳатчиси Изабель Чан. – Мамлакатингиз билан ҳамкорлигимиз мазкур мақсадларни амалга ошириш йўлидаги иқтисодий, ижтимоий, атроф-муҳитни ҳимоя қилишни ривожлантиришга доир масалаларни ҳал қилишга қаратилган. Ўзбекистонлик ҳамкорларимиз билан ишлаш жараёнида биз инсон ҳуқуқлари соҳасида ўзгаришлар ясайдиган индикаторлар киритишни мўлжалламоқдамиз.\nХалқаро конференцияда БМТнинг Хотин-қизлар ҳуқуқлари камситилишининг барча шаклларига барҳам бериш бўйича қўмитаси раиси, Қозоғистон, Қирғизистон, Литва, Россия Федерацияси, Тожикистон Омбудсманлари, шунингдек, Озарбайжон ва Польша Омбудсман институтлари вакиллари иштирок этди.\n– Мен ўтган йили ҳам Ўзбекистонга келган эдим ва бир йил ичида жамиятингизда улкан ўзгаришлар рўй берганига гувоҳ бўлдим, – деди Россия Федерациясининг Инсон ҳуқуқлари бўйича вакили Татьяна Москалькова. – Бу янгиланишлар, биринчи навбатда, Президент Шавкат Мирзиёевнинг фуқаролик жамиятига бутунлай янгича муносабатни шакллантиргани билан боғлиқ. Бугун Президентнинг Виртуал қабулхонаси ва Халқ қабулхоналари ҳар бир фуқарога давлат органлари билан мулоқот қилиш ва бузилган ҳуқуқларини тиклаш, нотўғри қарорлар текширилишини талаб қилиш имконини бермоқда. Мамлакатингизда дин ва эътиқод эркинлигини таъминлаш, ижтимоий-маънавий муҳитни соғломлаштириш борасида ҳам ижобий ишлар қилинмоқда. 2017 йилнинг ўтган даврида ноқонуний диний оқимларга адашиб кириб қолган 16 минг фуқаро диний оқимларга мойил шахслар рўйхатидан чиқарилгани ва соғлом жамиятга қайтарилганининг ўзи инсон ҳуқуқларига катта аҳамият қаратилаётганидан далолатдир.\nКонференция иштирокчилари Ўзбекистонда инсон ҳуқуқларини ҳимоя қилиш масаласига давлат сиёсатининг устувор вазифаларидан бири сифатида қаралиши ва халқаро шериклар билан ўзаро ҳамкорликда амалга оширилишини қайд этди.\nХалқаро экспертларнинг фикрича, Ўзбекистонни янада ривожлантириш доирасида инсон ва фуқароларнинг конституциявий ҳуқуқлари ҳимоялангани нуқтаи назаридан давлатнинг ижтимоий, иқтисодий, маданий, экологик, ҳуқуқий сиёсатини баҳолаш индикаторлари тўпламини ишлаб чиқиш муҳимдир.\nКонференциянинг ялпи ва шўъба йиғилишларида инсон ҳуқуқлари соҳасидаги тараққиёт мезонлари, бу борадаги халқаро амалиёт ва Ўзбекистон тажрибаси, мазкур йўналишда халқаро ҳамкорликни янада кенгайтиришга оид масалалар муҳокама қилинди.\nХалқаро анжуман доирасида Ўзбекистонда инсон ҳуқуқларини таъминлаш ва ҳимоя қилишга бағишланган кўргазма ташкил этилди.\nКонференция 22 ноябрь куни Самарқанд шаҳрида ўз ишини давом эттиради.


Миср эҳромлари | Megadunyo.Uz\nАвтор: megadunyo 0 Комментариев миср, Нил, Пирамида, Тарих, Фиръавн, хеопс, хуфу, эҳром, эҳромлар\nҚадимий Нил водийси Ливия саҳроси билан чэгарадош ҳудудда, ям-яшил экинзорлару, финикий палмалар ўрнини сап-сариқ қум тепаликлари эгаллайдиган жойда ғайритабиий шамоилдаги тоғлар кўзга ташланади. Бу тоғларнинг қораси жуда узоқдан Фаюм воҳасидан бир неча ўн километр узоқликдаги Қоҳира шаҳридан ҳам кўриниб туради. Ғаройиб кўриниш, геометрик аниқлик, тарихий жозибадорлик, қудратли улуғворлик буларнинг барчаси Миср эҳромларида мужассам. Тадқиқотчи олимлар ҳозиргача Нилнинг қуйи оқимидан саҳро қумлари остида минг йиллар давомида беркиниб ётган катта-кичик, зина шаклидаги ёки ўта текис сиртга эга юзга яқин эҳромларни аниқладилар. Бу улкан иншоотлар Мисрнинг минглаб йиллик тарихидан ҳикоя қилувчи қадимий пойтахти Мемфис шаҳрини ўраб туради. Дунёга донғи кетган учта эгизак пирамидалар ҳам қадимий ва афсонавий пойтахт жойлашган текислик — Гизада қурилган. Сиз уларни биласиз. Булар, Хеопс, Хефрен ва Микерен эҳромларидир. Пирамидалар орасида энг йириги Хеопс (ёки мисрча номи Хуфу) эҳроми бўлиб, у IV сулола вакиллари орасида энг қудратли фиръавн Хуфуга тегишлидир.Бу улкан эҳром ҳозиргача инсон қўл меҳнатининг улкан намунаси сифатида сақланиб турибди.\nЭҳром асоси тўртбурчак шаклда бўлиб, ёнларнинг ҳар бирининг узунлиги 227,5 метрга тенг. Бу ўлчам бир-биридан ҳатто бир бармоқ кенглиги даражасида ҳам фарқ қилмайди. Демак, Хеопс пирамидасини тўлиқ айланиб чиқишингиз учун бир километрга яқин йўл босиб ўтишингизга тўғри келади. Бу улкан эҳромнинг баландлиги қурилган пайтида 146,5 метрга тенг келган. Вақт ҳаками қиличи эҳром чўққисининг айни пайтгача қарийб 10 метрлик бўйини қирқди. Ҳозир у 137 метрдир. Ваҳоланки, муқаддас китобларда қарғишга учраган фиръавнлар қабри ХИХ асргача инсон қўли билан бунёд этилган дунёдаги энг баланд иншоотлигича қолган. Баландлик жиҳатидан ундан меъмор Эйфелнинг маҳорати меваси биринчи бўлиб ўзиб кетди.\nГизадаги эҳромлар ичида улканлиги бўйича иккинчи ўринда турувчиси фиръавн Хефрtнга тегишли бўлиб, у Хеопс пирамидасидан 40 йил кейинроқ қурилган. Бу эҳром асоси томонларининг узунлиги 215 метрдан, баландлиги эса 136 метрдир. Эҳром чўққисидаги қадимий безак намунаси оқ базалт қопламаси қисман сақланиб қолган.\nЭҳромларнинг қурилиш тарихи минг йиллар давомида даҳшатли меҳнат афсонасининг сақланиб қолишига сабаб бўлган. Бироқ улардан ҳеч бирида бу улкан тоғларнинг нега қурдирилганига аниқ жавоб бўлувчи далил йўқ. Хўш, Миср эҳромлари нега қурилган? Эҳромлар деворларидаги турли шакллардаги расмлар бу саволга энг ҳаққоний жавоб бера олади. Бироқ табиатда учровчи турли жисмларни акс эттирган жисмларнинг расмлари ортида яширинган сирларни тушунувчи маҳаллий зиёлини минг йиллар давомида сақлаш мумкин эмас, албатта. Бироқ, уларнинг пешона терлари бу қулф учун энг муносиб калит бўлади. 1913 йилда бир гуруҳ инглиз тадқиқотчилари Нилнинг қуйи оқимидан номаълум мутафаккир томонидан ёзилган юнон-қадимий миср тили луғати ўйиб ёзилган тахтачани топиб олишди. Шу луғат туфайли айни пайтда қадимий Миср аҳолиси сўзлашган тилнинг 20 фоизини тушуниш имкони бор. Бироқ биз билишни хоҳлаётган эҳромларнинг қурилиш сабаби қолган 80 фоизлик сирлар остида ётибди.\nҚуйида шу кунга қадар пирамидаларнинг бунёд етилиш тарихи билан боғлиқ айрим тарихчи олимларнинг фикрлари қайд қилинган:\nМуҳаббатга қўйилган ёдгорликлар барча даврларда садоқат, севги ва улуғворлик рамзи бўлганлиги билан инсониятни ҳайратга солиб келади. Одамзод пайдо бўлибдики севишга, севилишга иштиёқи баланд. Бундан икки ярим минг йил илгари яшаган Карий сатраплиги ҳокими Мавсол ҳам шундайлардан эди.\nУ сингил-хотини (баъзан, туғишганлар ўртасидаги никоҳ қадимги Миср ва Юнонистонда ҳам кузатилган) Артемиссияга бўлган ишқини минг йиллар давомида гўзаллиги билан авлодларни лол қолдирувчи мақбара тимсолида абадийлаштирмоқчи бўлади. Тарих отаси Геродот ёзади: ”Карий пойтахти Галикарнасда шундай мақбара борки, унинг гўзаллиги ва ҳайбати қаршисида Еллада меъморлари танг қоладилар”.\nКарий мамлакати маълум вақт Форс империяси таркибидаги сатрапликлардан бири бўлган. Ҳозирги Туркиянинг сайёҳларни ўзига жалб қиладиган сўлим Бодрум шаҳри бу подшоликнинг Галикарнас номли пойтахти еди. Милоддан аввалги 377-йили шоҳлик тизгини Мавсолга отасидан мерос қолди. Кўпгина тарихчиларнинг гувоҳлик беришларича, шоҳ Мавсол ўта қаттиққўл ва бераҳм ҳоким бўлган. Унинг даврида оддий фуқарога нисбатан шафқацизлик авж олган. Давлатни кўчманчи босқинчилардан мудофаа қилиш мақсадида Мавсол Карий тарихидаги енг кучли армияни тузишга еришган. Бу мамлакатнинг Форс империясидан амалда мустақил бўлишига имкон берди. Армияни таъминлаш учун албатта давлат хазинаси доим тўла бўлиши лозим. Шуни назарда тутиб, ҳоким турли ўлпонлар жорий қилиб, Карий халқини уларни ойма-ой тўлаб туришга мажбур қилган. Геродотнинг ёзишича, Мавсол даврида халқ соч солиғигача тўлаган экан. Пойтахт Осиё ва Европани боғлаб турувчи савдо йўлида жойлашган эди. Бу эса галикарнасликларни шоҳнинг турли солиқлари туфайли вужудга келиши муқаррар бўлган қашшоқликдан сақлаб қолган. Қисқа вақт ичида шаҳаншоҳ ғазнаси мисли кўрилмаган даражадаги бойликка тўлди. Шунда шоҳ ўзи ва хотини Артемиссиянинг муҳаббатларини ифода этувчи мақбара қурдиришга аҳд қилади.\nАгар давр нуқтаи назаридан эътибор берадиган бўлсак, Мавсол қурдирган мақбаранинг Геродотнинг “Тарих” китобидаги етти мўъжизалар орасидан жой олган Артемида ибодатхонасидан кейин қурилганини кўриш мумкин. Аҳамиятлиси шундаки, ҳар иккала бино ҳам Кичик Осиёда ва иккалови ҳам севгини улуғлаб бунёд етилган.\nГўзаллик ва муҳаббат маъбудаси Артемидага атаб қурилган ибодатхона меъморлари шоҳ Мавсол томонидан ёлланиб, Галикарнас мақбараси қурилиши ва безагида ҳам иштирок этишади. Элладалик тарихчи Геродот ўз мамлакатининг гўзал биноларини бошқа халқларникидан устун қўйиши табиий. Бироқ ўзида тўла шарқона меъморчилик услубларини жамлаган Галикарнас мақбараси гўзаллиги олдида у ҳам тан беради. Мақбара ўша даврда урф бўлган форсий қурилиш услубидаги пойдевор устида қад кўтарган. Маълумотларга қараганда, мақбара қурилиши Мавсол туғилмасидан анча олдин бошланган. Бироқ римлик ва юнон тарихчилари Галикарнас мақбарасини қуришда шахсан шоҳнинг ўзи бош-қош бўлганлигини таъкидлашади. Қарийб олтмиш метр баландликдаги мақбара уч қаватдан иборат эди. Квадрат шаклидаги бинонинг биринчи қаватида шахсан Мавсол ва Артемида учун аталган сағана жойлашган. Сағана жойлашган мақбара қаватининг умумий майдони еса 5000 квадрат метрни баландлиги эса 20 метрни ташкил қилган. Мақбаранинг бу қисми тўлалигича оқ мармардан қадимги форсий услубда безакланган бўлиб, фақат шифтдагина юнонистонлик машҳур меъмор Скопаснинг ижод маҳсули акс этган. Ҳозиргача турли ривоятларга сабаб бўлиб келаётган қават шифтидаги тасвирларда эллинларнинг жангчи аёл — амазонкалар билан жанги ҳақидаги афсона “Амазонамахия” ўйиб туширилган. Римлик тарихчи Плиний берган маълумотларга кўра, мақбара қурилишида Скопасдан ташқари Леохар, Бриаксид ва Тимофей каби Пелопоннеснинг машҳур меъморлари ҳам иштирок этишади. Худди шу тарихий шахслар Александр Македонский даврида ҳам салтанатнинг бунёдкорлик ишларида фаол қатнашганлар.\nМақбара ҳайбатли шер ҳайкаллари билан ўралган. Бино Галикарнаснинг енг сўлим жойида боғ-роғлар орасида жойлашган. Ҳайратланарлиси, Мавсол сағанаси ёки Галикарнас мақбараси ўн саккиз аср мобайнида қад кўтариб турган. Ўн олтинчи аср бошларидаги зилзила туфайли Бодрумдаги бу ғаройиб меъморий обида улкан талофат кўради. Аслида оддий зилзилалар шундай қудратли бинони авлодлар ҳужумидан мудофаа тизими ана шу еҳромлар устини имкон қадар текислаб, у ерда кузатув пунктлари қуришган.\nДон Марклар (Буюк Британия) — “Эҳромлар фиръавн мунажжимлари учун обсерватория вазифасини ўтаган. Чунки айнан мунажжим роҳибларгина фиръавн ва худолар орасида воситачи бўлишган-да. Кейинчалик подшолар худога яқинликдан умидвор бўлиб, мўмиёланган таналарини еҳром ичида дафн етишларини сўраган.”\nЯна шундай фикрлар ҳам борки, уни ешитиб беихтиёр оғизнинг таноби қочади. Масалан, Калифорниялик (АҚШ) мисршунос Алба Гунте эҳромлар инсон қўли билан қурилмаган деган фикрда. Унинг таъкидлашича, бундай улкан иншоотни қуриш учун ҳатто замонавий техникалар ҳам ожизлик қилади. Бу еҳромлар ўзга сайёраликлар томонидан қуриб кетилган. У ўз фикрларини давом эттирар экан, эҳромларнинг ниҳоятда пишиқ режа асосида қурилгани, унинг тошлари орасига ҳатто игна тиғи кирмаслиги билан фикрини исботламоқчи бўлади.\n“Эҳромнинг ичига бешта махсус қурилган йўлакчалар орқали кириш мумкин. Аммо улардан фақат биттасигина сизни фиръавн қабри жойлашган хонасигача олиб бориши мумкин. Чунки бу йўлак бўйлаб анча кенг йўлакка ва ундан чиққан бир нечта йўлакларга дуч келасиз. Хуллас, эҳром ичидаги йўлакчаларнинг “шохчалаши” сизнинг фиръавн саркофагигача бормаслигингиз учун атай қурилган. Саркофаг атрофидаги беҳисоб бойликларнинг таланиши мумкинлиги меъморларни ўша даврдаёқ безовта қилган. Нотўғри йўлакчаларнинг охири йўқ… Худди лабиринт сингари улкан эҳром ичида чиқиш йўлини топа олмай ҳалок бўлишингиз ҳеч гапмас. (Кузатувларим давомида чиқиш йўлагини топа олмаган бахтиқаро одамлар суякларига кўп марта дуч келганман)”.\nКенг йўлакдан чиққан йўлакчалардан бири сизни фиръавн қабрига, ундан чиқувчи махсус йўлак эса, сиз аслида қидираётганингиз тилладан қилинган тақинчоқ ва турли уй анжомларига тўла махсус хонага олиб боради. Қадимги мисрликлар одам ўлганидан кейин шоҳнинг шоҳ, гадонинг гадо бўлиб, бошқа дунёда яшашда давом етишига ишонганлар. Шунинг учун, фиръавн ўзга дунё дарвозабонига бир дунё тилло тақинчоқларини исбот қилиб кўрсатган ва олдинги амалини ўзга дунёда ҳам давом эттирган.


Иқтисодиёт 21:50 / 16.07.2019 26834\nСўнгги пайтларда иқтисодчилар ва тадбиркорлар ўртасида давлатимизнинг иқтисодий сиёсатида импорт чекловларини қўллаш бўйича тортишувлар авж олмоқда. Бу баҳслар ижтимоий тармоқларга ҳам кўчиб, турлича популистик фикрлар илгари сурилмоқда. Бу эса ўз навбатида, иқтисодий ислоҳотларни амалга ошириш муҳитига ўз таъсирини ўтказиши табиий, албатта.\nИшлаб чиқаришни эндигина йўлга қўйган тадбиркорлар импорт божларини ошириш орқали давлат томонидан ҳимоя чоралари қўлланишини сўрамоқда. Маълумки, иқтисодиёт назариясида\nҲозирги кунда, протекционизмнинг тарифлар, квоталар, субсидиялар, сертификатлаш, миллий маҳсулотлардан фойдаланиш талабларини жорий қилиш, маъмурий тўсиқлар, антидемпинг ва валюта курсларини бошқариш каби усуллари кенг қўлланади.\nАҚШда (1930 й.) Smoot-Hawley тарифларининг жорий қилиниши тарихда қўлланган энг катта протекционистик қадамлардан ҳисобланади. Бунда протекционизм тарафдорлари иқтисодиётнинг «гўдак» секторларини ҳимоя қилиш, маҳаллий иш ўринларини яратиш, миллий хавфсизлик билан боғлиқ секторларни сақлаб қолиш, истеъмолчиларни ҳимоя қилиш каби важлар билан қонун лойиҳасини оммага олиб чиқишган.\nШунда ўша даврнинг энг атоқли иқтисодчиларини ўз ичига олган 1028 нафар олимдан иборат жамоа президент Ҳерберт Ҳуверга ушбу тарифларнинг мақсадга мувофиқ эмаслиги тўғрисида петиция юборишади. Протекционизм ҳаракатига қарши томонлар юқори тарифлар туфайли истеъмолчилар танлов доирасининг қисқариши ва инфляциянинг ошиши, «гўдак» секторлар эса барибир ривожланмаслиги, бунинг устига, бошқа мамлакатларнинг қарши протекционистик жавоб ҳаракатлари орқали савдо урушлари келиб чиқиши каби оқибатларни кўрсатган ҳолда бу ҳаракатга қарши чиқишади.\nПрезидент Ҳувер ўзи ҳам қарши бўлишига қарамай турли бизнес доиралари ва ўз партияси томонидан бўлган босимлар остида қонунни вето ҳуқуқини қўлламасдан тасдиқлайди. Кўп ўтмай, Канадада ҳам юқори импорт божларини эълон қилган ҳолда савдо урушлари авж ола бошлайди, бу эса иқтисодий депрессия янада чуқурлашишига олиб келади.\nЎша даврдан бошлаб жаҳон иқтисодиётида ташқи савдони либераллаштиришга йўналтирилган ҳаракатлар авж олади ва иқтисодиётда савдо қилиш савдо қилмасликдан афзал (trade is better than no trade) принципи остида ташқи савдо концепциялари шаклланади, халқаро савдо ташкилоти ташкил этилади ва турли шартномалар имзоланади. Айниқса, иккинчи жаҳон урушидан кейин Ғарб мамлакатлари ўртасида эркин иқтисодий савдо умумэътироф этилган иқтисодий принцип сифатида тан олинди ва савдо тўсиқлари минималлашишига олиб келди.\nЭркин ташқи савдо ғоялари 300 йил олдинги Давид Рикардонинг солиштирма афзаллик назарияси устига қурилган бўлиб, унга кўра, халқаро миқёсда барча ишлаб чиқариш ресурсларининг эркин (чекловларсиз) ҳаракатланиши иқтисодий самарадорликни ўстиради ва ресурслар ўзидан максимал манфаат келтирган ҳолда аҳоли фаровонлиги ошишига хизмат қилади.\nШу ўринда иқтисодчилар томонидан кўп қўлланадиган Кейнс сўзларини келтириш мақсадга мувофиқдир: «Мен халқлар ўртасида иқтисодий тўсиқларни энг юқори даражага кўтарадиганларга эмас, балки энг кам даражага туширадиган инсонларга хайрихоҳлик билдираман. Фикрлар, билимлар, санъат, меҳмондўстлик, саёҳатлар - бу табиатан халқаро бўлиши керак бўлган нарсалардир. Бироқ товарлар ишлаб чиқариш мантиқан асосланган даражада маҳаллий бўлиши лозим. Ва энг муҳими, молиялаш биринчи навбатда маҳаллий бўлиши лозим».\nХХ асрда иқтисодий ривожланиш назариясида протекционизмнинг бошқа усуллари, яъни импорт ўрнини босувчи саноатлаштириш (import subsitution and industrialization) усуллари қўллана бошлади. Ушбу усул ХХ аср ўрталарида оммалашган бўлсада, аслида бу ХVIII асрнинг бошларида немис иқтисодчиси Фридрих Лист томонидан ўртага ташланган ғоя эди. Унинг фикрига кўра, импорт божлари бу мамлакатнинг келажакдаги самарадорлигини оширишга бўлган инвестициядир.\nАмерика асосчиларидан бўлган Александр Ҳамилтон эса турли импорт божларини қўллаш орқали АҚШнинг илк ривожланиш даврида йирик давлат харажатларини муваффақиятли молиялаштирган. Халқаро валюта фонди ва Жаҳон банки 80-90 йилларда ривожланаётган мамлакатларга структуравий мослашиш (Structural adjustment programs (SAPs)) қарзларини беришда импорт ўрнини босувчи саноатлаштириш дастурлари тугатилишини талаб қилади ва кўпгина ривожланаётган мамлакатлардаги ушбу ривожланиш дастурлари муддатидан олдин тўхтатилади.\n1950-60 йилларда Кореядаги тўқимачилик саноатини ҳимоя қилишга қаратилган юқори протекционистик чоралар ушбу мамлакатнинг экспорт салоҳиятини ривожлантиришдаги муҳим қадамлар бўлиб ҳисобланади. Ўтган асрнинг 60-йиллари ўрталарида Корея давлати томонидан фақатгина экспорт қилувчиларга эркин импорт қилиш имкониятлари очиб берилди. Валюта курсларини давлат томонидан инфляция даражасига нисбатан қадрсизлантириб бориш сиёсати эса экспорт қилувчиларга нархлар ўсишидан келадиган зарарларни компенсация қилиб, уларнинг имкониятларини кенгайтирди.\nМасалан, стандартлаштириш, сертификатлаш, антидемпинг ва антисубсидиялаш каби ички бозорни ҳимоялашнинг янги усуллари қўллана бошланди. Шу сабабли, тараққий этаётган давлатларнинг иқтисодий сиёсатлари бетакрор, умумқабул қилинган назарий қарашларга мос келмаслиги ва баъзи ҳолларда ҳатто қарама-қарши ҳам бўлиши мумкин.\nБиринчи навбатда давлат томонидан ютувчилар фойдаси ҳисобига ютқазувчилар зарарини қоплаш механизмлари жорий этилиши орқали протекционистик сиёсат амалга оширилишини асослаш мумкин бўлади.\nПротекционизм иқтисодий ривожланиш босқичида қўлланиши мумкин бўлган турли иқтисодий усуллардан бири сифатида яшаш хуқуқига эга ва унинг самарали бўлиши учун қуйидаги шароитлар бўлиши шарт:\nУшбу секторларнинг узоқ муддатли стратегик ривожланиш ва инвестиция дастурлари мавжудлиги. Ушбу дастурлар рақобатбардошликни босқичма-босқич ошириш чора-тадбирларини ўзида мужассамлаштириши лозим.\nҲимоя усулларини босқичма-босқич камайтириб бориш орқали ишлаб чиқарувчиларни эркин рақобатга тайёрлаб бориш ёндашуви мавжудлиги. Афсуки, жаҳон тажрибасида ҳимоя қилишнинг оптимал даврини аниқлаш бўйича яхши тажрибаларни топиш мушкул.\nМасалан, Малайзияда 1985 йилда ташкил қилинган автомобиль саноати юқори тарифлар ҳисобига ҳимоя қилинган бўлса-да, ҳозиргача ҳам ўз рақобатбардош маҳсулотини ишлаб чиқара олмади.\nДаниэл Борер (Daniel Borer 2018) тадқиқотида ички автомобиль саноатини ҳимоялаш эвазига йўқотилган фаровонликнинг юқорилиги туфайли ушбу саноатни сақлаб қолиш ўзини оқламаслиги тўғрисида хулоса қилинган ва рақобатбардошликни ошириш учун импорт чекловларини пасайтириш тавсиялари берилган.\nХулоса якунида шуни айтиш жоизки, ушбу баҳсли саволларга жавоб топишда энг муҳим аҳамият касб этувчи омил – бу мазкур соҳадаги чуқур илмий тадқиқотлар амалга оширилишидир.


36030 Ўқиш режими + -\nАвтобусда кетаётиб, кўпинча шундай воқеаларнинг гувоҳи бўлиб қоламан: мактаб ёшидаги болалар автобусга чиқишади. Чиптачи йўл ҳақи учун пул йиғиб келаётиб, гал мактаб ўқувчиларига етганда жанжал бошланади. Бола пулини ишлатиб қўйган бўлади ёки шунчаки бергиси келмайди. Чиптачи бақира бошлайди, хунук гаплар билан ҳақорат қилади. Шу орада кимдир уни инсофга чақиради. Бу вазиятда ёки катта жанжал бошланади, ёки йўловчилардан бири бола учун йўл ҳақини тўлаб юборади.\nШундай кунларнинг бирида чиптачининг гапларига чидай олмаган болакай чўнтагидан минг сўм чиқариб, берди. Бошқа пули йўқлигини айтди-да, автобусдан тушиб кетди. Баъзан чиптачилардан жаҳлим чиқарди, боланинг ёнини олиб, мен ҳам гап талашгим келарди. Аммо туппа-тузук кийинган бу болакайларнинг ота-онаси борлиги, муҳтож оиладан эмаслигини билиб, ўзимни тиярдим. Ўйлаб қоламан: бу бечора чиптачи ҳам планини бажариши керак, ёш болалардан ҳам мўмайгина пул тушса керак... Ундан хафа бўлиш ноўриндир балки?... Бундай ҳолатларда нима қилинса, жамият учун муаммо туғилмайди? Ҳар куни шундай жанжалларга гувоҳ бўлмасак, аксинча, атрофда ҳамма инсонлар тартиб-қоидаларга амал қилса, ривожланган мамлакатлардаги каби ҳамма инсонлар ўз вазифасини, ҳақ-ҳуқуқини билса, одамлар ўзаро бир-бирларини ҳурмат қилса, ҳамма кўзи қувониб яшаса… Менимча, бунинг йўли бор. Биз, катталар ўзимизни ўзимиз тарбияласак, ўз амалларимиз орқали фарзандларимизга ибрат бўлсак, «Йўл ҳақини тўлаш шарт, бу бировнинг ҳақи», дея ўргатсак, «бировнинг ҳақи» деган иборани болаларга чуқур сингдириб борсак, жуда кўп муаммоларнинг олдини олган бўлардик, иншааллоҳ.\nҲозирги вақтда бемалол чет элларга бориш имкони бор. У ерларда бир неча кун яшаган киши тартиб-интизомни кўриб, ҳайратланмай иложи йўқ. Бизнинг жамиятимизда таълим-тарбия, ахлоқ-одоб борасида кўплаб ишлар олиб борилаётганига қарамасдан, ҳали ҳам бу соҳада камчиликлар, дилни хира қиладиган ҳолатлар учраб турибди. Эрталабдан кўчага чиқар экансиз, дуч келган жойга ташланган ахлатларга кўзингиз тушиб, кайфиятингиз бузилади. Синф парталарига, ошхоналардаги стол ва ҳатто олийгоҳлардаги парталарнинг тагига, автобус ўриндиқларига ёпиштирилган сақичларни кўриб, ғашингиз келади. Бу ишлар онгли, маданиятли, ўзини ҳурмат қиладиган одамнинг иши эмас. Ҳар биримиз олдин ўзимизни тартибга чақириб, сўнг фарзандларимизга тарбия берсак, шунда бирор натижага эришишимиз мумкин.\nТунов куни автобусда бир чиройли кийинган, бир қарашда озода-орасталиги кўриниб турган қизга кўзим тушди. Ўрнидан турди-да, эшик томон юра бошлади. Кўйлагининг орқасига ёпишиб қолган сақични кўриб, бечора қизга ачиниб кетдим. Хаёлимдан «Шу кўйлагини фалон пулга сотиб олгандир», деган ўй ўтди. Ўша сақични ўриндиққа қўйиб кетган инсонга ундан-да кўпроқ ачиндим. Чунки «қайтар дунё», деганлар... Қиёматда у одам қанча инсонларнинг гуноҳини ўзига йиғиб оларкин?\nБугун олийгоҳда дарс пайти устозимиз Японияга бориб келгани ҳақида гапириб, у ердаги ўзига қаттиқ таъсир қилган воқеалардан гапириб берди. Япон халқининг одоби, қонун-қоидаларга қанчалик оғишмай амал қилиши, каттасидан кичигигача, ҳаммасининг тарбияси кишини лол қолдирадиган даражада экан. Чорраҳага яқинлашган кичик ёшдаги болача у ерда турган саватчадан бир байроқни қўлига оларкан-да, сўнг чорраҳадан ўтар экан. Ҳамма машиналар тўхтар, бола йўлдан ўтиб бўлгаганидан кейингина юрар экан. Байроқда эса шундай ёзув бўларкан: «Тўхта, йўлдан сенинг келажагинг ўтяпти!»\nМуслимаат.уз сайти психологи\nҒуслни икки қўлдан бошлайди . Аввал икки қўлни билакларигача ювади. Сўнгра нажосат бор бўлса ҳам, йўқ бўлса ҳам, фаржини ювади. Сўнг агар баданида нажосат бор давоми...\n09:00 / 05.07.2019 1004\n23:48 / 26.10.2016 2412\n08:05 / 15.05.2018 1215\n05:18 / 10.02.2017 12214\n11:17 / 14.01.2020 131280


Шавкат Мирзиёев Ғалаба боғидаги Шон-шараф музейи ҳақида - Zamin.uz\n20:02 / 09.05.2021\nШавкат Мирзиёев Ғалаба боғидаги Шон-шараф музейи ҳақида\nШавкат Мирзиёев Тошкентдаги Ғалаба боғи таркибида бўлган Шон-шараф музейидаги янги экспозиция билан танишди, деб хабар бермоқда Президент матбуот хизмати.\nҚайд этилишича, музейда 12 минг 500 дан зиёд экспонат тўпланган бўлиб, уларнинг сони тобора ортиб бормоқда. Тарихий факт ва воқеалар замонавий технологиялар, интерактив усуллар ёрдамида акс эттирилган. Давлат раҳбарининг аввалги ташрифи чоғидаги кўрсатмалари асосида экспозициялар янада бойитилган. Қуролли Кучлар тизимидаги вазирлик ва идоралар учун алоҳида бўлимлар ташкил этилган.\n«Бу ер халқ музейи бўлиши керак. Урушда қатнашган ёки етим болаларни боқиб олган инсонларнинг авлодлари билан боғланиб, боболарининг жасоратини юзага чиқариш зарур. Ҳали ўрганилмаган жуда кўп манбалар бор. Юртимиздаги ҳар бир қишлоқ, маҳалла, мактаб, умуман, жамоатчилик уларни тўплаш ва тарғиб этишда фаоллик кўрсатиши керак. Бу уруш даҳшатини англаш, тарихдан сабоқ чиқариш учун муҳим. Музей бунда асос, тарих билан бугунги кун ўртасида кўприк бўлиши керак», — деган Президент.\nХабарда айтилишича, Шавкат Мирзиёев Иккинчи жаҳон уруши иштирокчилари ҳақидаги маълумотларнинг электрон базасини яратиш, китоблар чоп этиш бўйича топшириқлар берди.\nЭслатиб ўтамиз, Президентнинг «Иккинчи жаҳон уруши қатнашчиларини рағбатлантириш тўғрисида»ги фармони билан Иккинчи жаҳон уруши қатнашчилари ва ногиронларига 12 миллион сўм миқдорида бир марталик пул мукофоти берилмоқда. «Замин» янгиликларини «Вконтакти»да кузатиб боринг\nЯнгиликлар » Жамият » Шавкат Мирзиёев Ғалаба боғидаги Шон-шараф музейи ҳақида


“Айний-Рӯдакий» электр узатиш тармоғи ва «Рӯдакий» подстанциясининг фойдаланишга топширилиши\nАвтор: Суғд Ҳақиқати Категория: ИҚТИСОДИЁТ\nДата публикации\tПросмотров: 5797\nХалқаро Наврӯз байрами ношонланишида Тинчлик ва миллий бирлик асосчиси-Миллат пешвоси, Тожикистон Жумҳурияти Президенти муҳтарам Эмомали Раҳмон Панжакент шаҳрида “Электр энергияси етказиб беришни тӯлиқ ҳисоблашни жорий этиш ва электр узатиш тизимини яхшилаш” лойиҳаси доирасида тубдан янгиланган 220 киловолтли “Айний-Рӯдакий» электр узатиш линияси ва «Рӯдакий» подстанциясини фойдаланишга топширди.\nМиллат пешвоси муҳтарам Эмомали Раҳмон подстанцияни бошқариш марказида рамзий тугмани босиш орқали ушбу энергетик иншоотни расман ишга туширди.\n“Рӯдакий” подстанциясида янгиланган ва кенгайтирилган назорат бошқарув биноси халқаро стандартлар асосида замонавий асбоб-ускуналар билан жиҳозланган. Подстанциясидаги барча ускуналар компютер технологияси ёрдамида бошқарилади ва назорат қилинади.\nКелгусида Панжакент шаҳри “Рӯдакий” подстанцияси орқали Ӯзбекистон Республикасининг Самарқанд вилоятига электр қуввати экспорт қилиши мумкин. Шунингдек, Ӯзбекистондан Тожикистонга электр узатишга имкон яратилади.\nЭслатиб ӯтамиз, мазкур электр узатиш тармоғи Айний ноҳиясида жойлашган “Айний” подстанциясини Панжакент шаҳрининг “Рӯдакий” подстанцияси билан боғлайди.\nМазкур лойиҳа Хитой Халқ Республикасининг ТВЕА CO LTD ширкати томонидан амалга оширилган. “Рӯдакий” 220\_110\_35\_10 кВ подстанциясини қайта тиклаш, “Айний” 220\_110\_10 кВ подстанциясини кенгайтириш, “Айний” ва “Рӯдакий” подстанциялари ӯртасида 220 киловолтли электр узатиш тизимини қуриш”нинг иккинчи босқич ишлари белгиланган муддатда юқори сифатда бажарилди.\n220 киловолтли «Айний-Рӯдакий» электр узатиш линиясида олиб борилган қурилиш ҳамда ускуналарни улаш ва ӯрнатиш, “Айний” ва “Рӯдакий” подстанцияларини кенгайтириш ишларига 147 мутахассис жалб қилинган эди. Шундан 81 маҳаллий ишчилар ва 66 чет эллик мутахассислар эди.\nТанишув чоғида “Айний” ва “Рӯдакий” подстанцияларини ӯзаро боғловчи 220 киловолтли электр узатиш линиясини қуриш лойиҳасининг муваффақиятли татбиғи Тинчлик ва миллий бирлик асосчиси-Миллат пешвоси, Тожикистон Жумҳурияти Президенти муҳтарам Эмомали Раҳмоннинг сайъ-ҳаракати ва бевосита қӯллаб-қувватлаши билан амалга оширилгани таъкидланди.\n“Электр етказиб беришни тӯлиқ ҳисоблашни жорий этиш ва электр узатиш тизимини яхшилаш” лойиҳаси Осиё Тараққиёт Банкининг қайтарилмас гранти ҳисобидан амалга оширилди.\nУшбу лойиҳанинг биринчи ва иккинчи босқичини амалга ошириш учун 2015 йилнинг 27 январида Тожикистон Жумҳурияти ҳукумати ва Осиё Тараққиёт Банки ӯртасида 54 миллион АҚШ доллари миқдоридаги грант битими имзоланган эди.\nЛойиҳанинг иккинчи босқичини амалга татбиқ этиш жараёнида 2015 йилнинг 28 декабрида “Барқи тоxик” очиқ холдинг ҳиссадорлик ширкати ва Хитой Халқ Республикасининг ТВЕА CO LTD ширкати ӯртасида 23 миллион долларлик шартнома имзоланди.\nИкки томонлама шартномага кӯра, лойиҳанинг мазкур босқичини тӯлиқ якунлаш учун сарфланган маблағ 26 миллион 371 минг 929 АҚШ долларини ташкил қилади. Лойиҳанинг асосий мақсади, энг аввало, электр қувватини узатиш ҳисоб системасини жорий этиш ва электр энергиясини узатиш тармоғини яхшилашдан иборатдир.\nУшбу иншоотнинг очилиш маросимида маълум қилинганидек, олдинги йилларда 110 киловолти мавжуд электр узатиш линияси Панжакент шаҳри ва унинг атрофидаги минтақаларни ҳатто ёз фаслида ҳам электр энергияси билан тӯлиқ таъминлай олмасди.\n220 киловолтли янги электр узатиш линияси фойдаланишга топширилиши ва “Рӯдакий” подстанциясининг янгиланиши ортидан минтақа абонентларининг қийинчилиги бутунлай бартараф этилди. Энди муассасалар ва саноат корхоналари сифатли ва ишончли электр қуввати билан тӯлиқ таъминланади.\nҚайта тиклаш ишларидан сӯнг “Рӯдакий” подстанциясининг иқтидори икки мартага ортди. Ундаги ускуналарнинг ишлаш қобилияти юксалди, электр энергияси талафоти камайди ва электр узатиш сифати яхшиланди.\nПодстанциясида қӯлланиладиган ускуналар дунёнинг энг катта ширкатларидан сотиб олинган. Ускуналарни ӯрнатиш ва улаш ишлари “Айний” подстанциясида тӯлиқ ва “Рӯдакий” подстанциясида қисман бажарилган.\nТинчлик ва миллий бирлик асосчиси-Миллат пешвоси, Тожикистон Жумҳурияти Президенти муҳтарам Эмомали Раҳмон соҳа иншоотининг фойдаланишга топширилиши тӯлиқ энергетик мустақилликка эришиш йӯлидаги устувор қадам эканлигини айтиб, у халқаро Наврӯз байрамида Суғд вилояти шаҳар ва ноҳиялари аҳолиси учун давлат ва ҳукуматнинг қимматли совғаси бӯлганини қӯшимча қилди.\nБугунги кунда Панжакент шаҳри электр тармоқларида 280 мутахассис фаолият юритмоқда. Уларнинг 60 фоизини ёш кадрлар ташкил этади.


Ўқитувчиларнинг шикоятларини қабул қилувчи ВИРТУАЛ ИНСПЕКТОР\nСизда ҳал этилмаган масалалар/муаммолар, ариза, шикоят ёки таклифлар борми? У ҳолда мурожаатингизни тўғридан-тўғри бизга юборишингиз мумкин.\nМурожаат учун телефон ва телеграм рақами\n+998 99 988 10 06\nЮлдузча (*) билан белгиланган сатрлар тўлдирилиши талаб этилади\nМурожаат қисқача мазмунини тури*\nТанланг Коррупцияга оид масалалар Таълим муассасаларидаги ножўя ишлар тўғрисида Иш билан таъминлаш тўғрисида Таълим муассасаларини қуриш, таъмирлаш, жиҳозлаш сўралганлиги тўғрисида Нохак ишдан бўшатилганлиги тўғрисида Хақ тўлаш туғрисида Билимлар беллашуви, Олимпиада тўғрисида Таълим муассасаларига фарзандини жойлаштириш тўғрисида Дарслик қўлланмаларни нашри тўғрисида Рахбарликка нолойиклиги тўғрисида Педагогга хос бўлмаган хатти-ҳаракатлар тўғрисида Васийлик ва хомийлик тўғрисида Аттестация, тоифа тўғрисида Таълим муассасалари фаолияти тўғрисида Таълим тизимини ривожлантириш бўйича таклифлар тўғрисида Меъёрий ҳуқуқий ҳужжатлар сўралганлиги тўғрисида Ўз хизматларини тавсия этаётганлиги тўғрисида Дарс соатлари тўғрисида Ҳар хил масалалар тўғрисида\nМурожаатни юборишингиздан олдин оферта билан танишиб чикишингиз сўралади\nСизга Ўзбекистон Республикаси Халқ таълим вазирликига бевосита электрон тарзда мурожаатларни юбориш имконияти тақдим этилмоқда. Шу билан бирга, Сизнинг юбораётган мурожаатингиз расмий мақомга эга эканлигини ҳам эслатиб қўймоқчимиз.\nВиртуал инспекторга келиб тушган мурожаатлар сони\nЖами қабул қилинди : 2210\n© 2022 – Халқ таълими сохасида АКТ ривожлантириш маркази


4 йил аввал 2176 Абдулазиз Мўмин\nАллоҳ таоло Пайғамбар соллаллоҳу алайҳи васалламни ҳам, бошқа пайғамбарларни ҳам шайтон ва унинг васвасасидан асраган. Пайғамбарликнинг аввалида ҳам, рисолатни етказиш асносида ҳам шайтон уларни чалғита олмаган. Аллоҳнинг буйруғида шубҳага солишга ҳам қодир бўлмаган. Албатта, бу мўъжиза ва ҳақ пайғамбарликнинг аниқ далилидир. Мўъжиза – бу Аллоҳ таолонинг «Пайғамбарлик даъвосини қилаётган бандам рост айтмоқда» деган сўзининг одамлар кўз ўнгида гавдаланишидир. Шундай бўлгач, қандай қилиб шайтон унга йўл топсин! Пайғамбарлар Аллоҳдан ваҳий олиб тушган элчи фаришта ҳақида шубҳага боришмайди. Бу улар учун қатъий ҳақиқат бўлиб, Аллоҳ таоло билдирган аниқ илм ва ёрқин далилга суянади.\nАгар савол берувчи «Аллоҳ таолонинг «Биз сендан илгари юборган ҳар бир элчи ва пайғамбар қачон (ўзига нозил қилинган оятларни) қироат қилса, шайтон унинг қироатига (бошқа нарсаларни) ташлаган. Аллоҳ шайтон ташлайдиган нарсани бекор қилади, сўнгра Аллоҳ ўз оятларини мустаҳкам қилади. Аллоҳ билувчи ва ҳаким Зотдир» деган оятининг маъноси нима?» деб сўраса, бунга жавоб қуйидагича бўлади: оятдаги «Қачон (ўзига нозил қилинган оятларни) қироат қилса, шайтон унинг қироатига (бошқа нарсаларни) ташлаган» дегани турли ўй-хаёллар, дунё ишларига боғлиқ фикрлар билан чалғитиб, хато қилдириш, адаштириш ва ўқиётганини унуттириш ёки тингловчиларни нотўғри тушунишга, маънони бузиб таъвил қилишга ундашдир. Аллоҳ таоло ана шундай васвасаларни кетказади. Чигаллик, хато ва мавҳумликларни йўқотади. Оятларини очиқ-равшан ҳолатда собит ва мустаҳкам қилади.\nАбу Лайс Самарқандий раҳматуллоҳи алайҳ: «Мана шу оятда шайтон дин ва дунё ишларида пайғамбарлар устидан ҳукмини ўтказа олмаслигига далил бор», деганлар.\nАллоҳ таоло Сод сурасининг 41-оятида Айюб алайҳиссалом тилидан: «Албатта, мени шайтон машаққат ва азоб ила тутди», деган сўзига келсак, Абу Муҳаммад Маккий раҳматуллоҳи алайҳ айтади: «Бирор киши бу оятни шайтон Айюб алайҳиссаломни касал қилган, баданига зарар етказган деб таъвил қилиши жоиз эмас. Албатта, бу ишлар синов учун Аллоҳнинг амри ва вужудга келтириши билан бўлган».\nИмом Ҳоким ривоят қилган ҳадисда: «Инсонларнинг энг қаттиқ синовга учрайдиганлари пайғамбарлардир», дейилган.\n«Албатта, мени шайтон машаққат ва азоб ила тутди», дея тутишни шайтонга нисбат берилишида мажозий маъно бор. Бунда Роббул оламийнни улуғлашда одобга риоя қилинган. Ёмонликни Аллоҳга нисбат бермаслик одобдандир. Иброҳим алайҳиссалом: «Қачон бемор бўлсам, У менга шифо беради», дея яхшиликни Аллоҳ таолога нисбат берганлар. Айюб алайҳиссалом ҳам одоб сақлади, «Мени бемор қилди», демади. Аслида у зотнинг машаққат ва азоб тортишига шайтон сабаб бўлди, чунки аҳлларини йўлдан оздирмоқчи, фитнага солмоқчи бўлгани у зотни ташвишлантирган эди.\nАйримларда савол туғилади: «Аллоҳ таолонинг Юшаъ алайҳиссалом тилидан ҳикоя қилиб: «(Буни сизга) айтишни фақат шайтон унуттирди», деган сўзининг маъноси нима? Шунингдек, Юсуф алайҳиссаломнинг тилидан айтилган: «Ва у ўзи икковидан нажот топувчи деб билган шахсга: «Хожанг ҳузурида мени эсга ол», деди. Шайтон унга хожасига айтишни унуттирди. Бас, у зиндонда бир неча йил қолди» деган оятни қандай тушуниш керак?»\nБу оятларда шайтон уларнинг хаёлига турли фикрларни келтириб чалғитгани, ёрдамни Аллоҳдан ўзгадан кутишга, Ўзидан бошқага суянишга ундагани баён қилинмоқда. Бошга мушкул тушганда, қийинчилик пайтларида одамлардан кўмак сўраш яхши. Лекин пайғамбарлардек комил инсонларга бу иш муносиб эмас экан.\nЯна «Имом Муслим Абу Ҳурайра розияллоҳу анҳудан ривоят қилган ҳадисда Расулуллоҳ соллаллоҳу алайҳи васалламнинг «Бу водийда шубҳасиз, шайтон бор» деганлари, Мусо алайҳиссалом қибтий бир кишини бир мушт тушириб, ўлдириб қўйганда: «Бу шайтоннинг ишидир», деганларини қандай тушиниш мумкин?» деб сўрасалар, мана бундай жавоб берилади:\n«Булар арабларнинг гапириш услубига хос баён ҳисобланади, чунки улар ҳар бир хунук нарсани шайтоннинг иши деб сифатлашга одатланган. Аллоҳ таоло заққум дарахтини ёмонлаб: «Унинг бутоқлари худди шайтоннинг бошларига ўхшайди», дейди. Яъни унинг шакли ўта хунук эканлиги ана шундай тасвирланган. Бу хаёлий ўхшатиш бўлиб, жуда ҳам чиройли қиёфани мукаррам фаришта деб тасвирлашга ўхшайди. Юсуф сурасининг 31-оятида: «Бу башар эмас! Бу мукаррам фариштанинг ўзгинаси-ку!» дейилган».\nИмом Бухорий ва Муслим ривоятида келган намоз ўқиётган кишининг олдидан ўтмоқчи бўлган одамни қайтариш, қайтмаса, уришиш кераклиги, у шайтондир дейилган маънодаги ҳадисни ҳам айтиб ўтганимиздек тушуниш керак, чунки ҳадисда намоз ўқувчининг олдидан кесиб ўтувчининг ишини ёмонлаб, шайтоннинг қилиғига ўхшатилган. Негаки шайтон ҳам хаёлни бўлиб, хушуъни кетказишга ҳаракат қилади.\nХулоса шуки, шайтоннинг ёмонлик ва зарар етказишга қаратилган васвасаси иймон аҳлига таъсир қилмайди, чунки Аллоҳ таоло: «Менинг бандаларим устидан сен учун ҳеч қандай ҳукмронлик йўқдир, илло сенга эргашган гумроҳларнигина (йўлдан оздира олурсан)». Умуман олганда, шайтоннинг таъсири заифдир. Аллоҳ таоло Нисо сурасининг 76-оятида: «Албатта, шайтоннинг ҳийласи заифдир», деган.\nАнбиё ва расулларга шайтон мутлақо таъсир қила олмаган, чунки Аллоҳ таоло у зотларни Ўз ҳимоясида асраган. Юшаъ алайҳиссалом қиссасида у зот ҳали пайғамбар бўлмаган эдилар. Мусо алайҳиссаломнинг вафотларидан кейин пайғамбар бўлганлар. Юсуф алайҳиссаломнинг зиндондаги қиссаси пайғамбарликдан олдин бўлган. Мусо алайҳиссалом билан қибтий ўртасида юз берган ҳодиса ҳам пайғамбарликдан олдин бўлиб ўтган.\n Ҳаж сураси, 52-оят.\n Шуаро сураси, 80-оят.\n Каҳф сураси, 63-оят.\n Юсуф сураси, 42-оят.\n Қасас сураси, 15-оят.\n Соффот сураси, 65-оят.\n Ҳижр сураси, 42-оят.


Ўзбекистонда «Labo» электромобили ишлаб чиқариш кўзда тутилмоқда. Унинг тахминий нархи маълум қилинди\n18:25 / 31.10.2020\nЎзбекистонда «Labo» автомобили базасида электромобиль яратиш лойиҳаси амалга оширилмоқда.\nБу ҳақда Kun.uz мухбирига «Ўзавтосаноат» қошидаги R&D маркази муҳандиси Фикрет Умеров маълум қилди. Муҳандиснинг айтишича, «Labo»нинг электромодели ишлаб чиқилгач, унинг сарф-харажатлари кескин камаяди. Лойиҳа қиймати 780 млн сўмни ташкил этади.\n«Бизнинг марказ томонидан «UzAutoMotors» талабларига мувофиқ равишда миллий электромобилни яратиш, автомобилларни электрлаштириш мўлжал қилиб олинган.\nБунинг учун биринчи бўлиб «Labo» автомобилини танладик. Сабаби, бу автомобиль конструктив нуқтаи назардан енгилроқ ва вилоятларда кенг ишлатилаётган, эксплуатация қилинаётган автомобиль ҳисобланади.\nУшбу автомобиль таннархини тушириш учун унинг конструкция қисмларини максимал даражада сақлаб қолиш ҳаракатидамиз. Бу жараёнда машинанинг ички ёнув двигатели ва узатмалар қутиси олиб ташланади, ўрнига электр двигатель, редуктор ва контроллёр ўрнатилади. Кинематик схема ва уни бошқарадиган эластик бошқарув дастурини ишлаб чиқяпмиз. Шунингдек, бошқарув математик моделини яратяпмиз.\n«Labo» электромобилининг бошланғич таннархи 10 минг АҚШ доллари атрофида бўлади. Лекин бу маҳаллийлаштирилмаган ҳолатида шундай. Қиммат, дейиш мумкин. Тўғри, чунки деталлар импорт қилинади. Уни кейинчалик маҳаллий ишлаб чиқаришга қўйиш учун биринчи навбатда иқлим шароитида синовдан ўтказилади. Бу бўйича Ўзбекистон стандарти яратилмаган. Буни ҳам ўзимиз яратишимиз керак. Негаки, бизнинг иқлим Европаникидан кескин фарқ қилади», деди у.\nМуҳандиснинг сўзларига кўра, автомобилнинг бир қувватланиши минимал 150 километр, максимал 250 километргача масофага етиши кўзда тутилган. Қувватлаш 220 вольтли токдан бўлса, 4 соатдан 8 соатгача, қувватлаш станциясида эса максимал 1 соат кетади.\n«Labo» электромобилини ярим йил ичида яратиш кўзда тутилган.\nАввалроқ, Фарғона вилоятида 2022 йилнинг 1 октябридан нархи 3 минг долларга тўғри келадиган электромобиллар ишлаб чиқариш мўлжаллангани хабар қилинганди.\n19:15 / 03.12.2020\nМанба: Ўзбекистонда Bentley электромобиллари ишлаб чиқарилиши мумкин\n11:46 / 20.11.2020\nЖорий йилда импорт қилинган электромобиллар учун 2,2 млн доллар сарфланди\n21:18 / 05.11.2020\nТезлиги 40 км/соатдан ошадиган электроскутер ва электромотоцикллар ҳам давлат рўйхатидан ўтказиладиган бўлди\n09:52 / 30.10.2020\nDamas ва Labo автомобилларининг 277 та бутловчи қисмлари маҳаллийлаштирилмоқда


Сурхондарёда ҳожатхонага ташлаб кетилган чақалоқнинг ҳолати ҳақида вазирлик маълумот берди (видео)\nСурхондарёда ҳожатхонага ташлаб кетилган чақалоқнинг ҳолати...\n07.07.2019 19:15 0 4615\nСоғлиқни сақлаш вазирлиги матбуот хизмати чақалоқнинг ҳаёти сақлаб қолингани ва унинг айни вақтдаги ҳолати ҳақида маълумот берди. Маълум бўлишича, янги туғилган чақалоқ 2 июль куни Денов туманидаги «Лолазор» буюм бозори ҳудудидаги ҳожатхонадан топилган.\nИчки ишлар органлари ходимлари ва тез тиббий ёрдам шифокорлари чақалоққа воқеа жойида биринчи тез тиббий ёрдамни кўрсатишган. Чақалоқ 2-сонли вилоят перинатал марказига оғир аҳволда олиб келинган ва унинг ҳаёти сақлаб қолинган.\n«Шифокорлар кўрсатган тиббий муолажалардан кейин чақалоқнинг умумий аҳволи қониқарли бўлиб турибди. Айни пайтда тиббиёт ходимлари томонидан сунъий озиқлантирилмоқда. Чақалоқ жинси - қиз бола, оғирлиги - 3500 грамм, бўйи - 50 сантиметр.\nҲозирда чақалоқ аҳволи Соғлиқни сақлаш вазирлиги назоратига олинган. Шифокорлар чақалоқ ҳаёти учун курашмоқда», дея Kun.uz’га хабар берди Соғлиқни сақлаш вазирлиги Жамоатчилик билан алоқалар бўлими бошлиғи Фурқат Санаев.\nЧақалоқнинг онаси тасвири бозордаги кузатув камераларига тушиб қолган ва айни вақтда у қидирувга берилган.\nТехнология 30/11, 12:01\nҲуқуқ 28/11, 19:55\nЖамият 19/11, 10:00


45 ТА ХИЗМАТДАН ИСТАЛГАН ВАҚТДА БЕПУЛ ФОЙДАЛАНИШ МУМКИН\nmy.soliq.uz портали ҳар қандай тоифадаги солиқ тўловчиларга ана шундай кенг имкониятни тақдим этиб келмоқда. Жумладан, ундаги 20 та интерактив, 25 та ахборот хизматларидан фойдаланиш учун вақт ва манзил борасида ҳеч қандай чеклов йўқ. Шу сабабли мазкур портал солиқ мажбуриятларини бажаришнинг ишончли ва қулай усули сифатида ҳақли эътироф этиб келинмоқда.\nПорталда жисмоний ва юридик шахслар, якка тартибдаги тадбиркорларнинг ҳар бири учун алоҳида “шахсий кабинет” очилган. Уларга тааллуқли хизматлар ҳам махсус бўлимларга жойлаштирилган.\nПортал орқали солиқларни мустақил равишда ҳисоблаб чиқишдан тортиб, ҳисобот ва солиқ декларациялари, мурожаатларни юбориш имкониятигача бор. Ҳар қандай турдаги солиқлар ва бошқа мажбурий тўловларни онлайн режимида тўлаш хизмати эса порталнинг асосий қулайлиги ва афзаллигидир.\nЮридик шахслар солиқ тўловларини амалга ошираётганда тўлов топшириқноманинг рақами ва суммасидан бошқа барча маълумотлар Давлат солиқ қўмитасининг базасида автоматик тарзда шаклланади. Шундан сўнг солиқ тўловчи солиқ турини танлаши ва тўлов суммасини кўрсатиши керак. «Тўлаш» тугмаси жараёнга якун ясайди.\nКорхонанинг электрон тўлов топшириқномаси Давлат солиқ қўмитаси базасига келиб тушади ва ўша пайтнинг ўзида Марказий банкка етказилади. Тўлов топшириқнома Марказий банк орқали тижорат банкларига юборилади ва тўлов амалга оширилиб, солиқ тўловчининг шахсий карточкасига қайд этилади. Буларнинг барчаси тўғридан-тўғри, автоматик тарзда амалга ошади. Агар ҳисоб-рақамда пул миқдори етарли бўлмаса, тўлов топшириқномаси\n2-сонли картотекага жойлаштирилиб, бу ҳақда Давлат солиқ қўмитасига электрон хабарнома юборилади. Бу билан солиқ инспектори томонидан солиқ тўловчининг ҳисоб рақамига инкассо топшириқномалари қўйилишининг олди олинади.\nЖисмоний шахслар ҳам портал ёрдамида даромад солиғи, ер ва мол-мулк солиқлари суммаларини аниқлаши ва тўлаши мумкин. “ЖШнинг солиқлари бўйича маслаҳатчи“ бўлими уларни солиқ соҳасида қабул қилинган меъёрий ҳужжатларга оид маълумотлар, янгиликлар билан таништириб боради.\nСолиқ тўловчилар солиқ қарзи мавжуд эмаслиги ҳақидаги маълумотномага эга бўлиш учун давлат солиқ хизмати органларига бориши шарт эмас, бу ҳужжатни айнан мана шу порталдан олиш мумкин.\nПорталда 14 турдаги электрон маълумотномани мустақил равишда шакллантириб, чоп этиб олса бўлади. Улар ўзининг уникал рақамига эга бўлиб, корхона ва ташкилотларга тақдим этилганда солиқ органларининг маълумотлар базасидан ҳақиқийлигини тўғридан-тўғри текшириб олиш имконияти мавжуд.\nmy.soliq.uzдаги барча интрактив хизматлар “SOLIQ” мобил иловасида ҳам жамланган. Мобил илова GooglePlay да жойлаштирилган. Уни юклаб олиш учун Давлат солиқ қўмитасининг расмий сайтидаги ҳаволадан фойдаланиш мумкин.\nСўнгги икки ой мобайнида портал фойдаланувчиларидан 52 мингдан зиёд мурожаат келиб тушди. Юридик шахслар томонидан у орқали 1 миллион 781 325 солиқ ҳисоботлари электрон шаклда жўнатилди. Юридик шахслар ва якка тартибдаги тадбиркорлар томонидан 0,5 миллиондан ортиқ тўловлар электрон шаклда амалга оширилди. Натижада мана шу қисқа вақт ичида тахминан 32 тонна қоғоз тежаб қолинди.\nАлбатта, бу кўрсаткич масаланинг фақат иқтисодий томони. Унинг ижтимоий баҳоси бундан-да юқори ва муҳим. Чунки ҳар бир рақам ортида қанчадан-қанчадан солиқ тўловчиларнинг тежалган вақт ва харажатлари борлиги аниқ. Бизнингча, my.soliq.uzнинг нима учун муҳим портал эканига бундан ортиқ изоҳ ва хулоса шарт эмас.\n“Янги технологиялар” илмий-ахборот марказининг\nвеб-дастурлаш бўлими бошлиғи


ТЎЙЛАРДА ЭНГ ФАЙЗЛИ ЮЛДУЗЛАР РЕЙТИНГИ! ФАЙЗ ОЛИШ “УСУЛ”И КИМДА ҚАНДАЙ? - 2 Октября 2012 - ..::MuxliS.Biz.Uz::..\nСреда, 18.09.2019, 16:40 Приветствую Вас Гость | RSS\nГлавная » 2012 » Октябрь » 2 » ТЎЙЛАРДА ЭНГ ФАЙЗЛИ ЮЛДУЗЛАР РЕЙТИНГИ! ФАЙЗ ОЛИШ “УСУЛ”И КИМДА ҚАНДАЙ?\nТЎЙЛАРДА ЭНГ ФАЙЗЛИ ЮЛДУЗЛАР РЕЙТИНГИ! ФАЙЗ ОЛИШ “УСУЛ”И КИМДА ҚАНДАЙ?\nЭРКАК САНЪАТКОРЛАР ИЧИДА...\nУЛУҒБЕК РАҲМАТУЛЛАЕВ. Бир кунда 10дан ортиқ таклифлар тушишини айтади, продюсер. Ҳозирги мавсумнинг энг талабгор юлдузига айланди, у. Тўйхонаю ресторан иш юритувчиларига кўра, пойтахтда бир кунда камида 4 та хизматда Раҳматуллаевни учратасиз. Унинг нутқи ва репертуарини фақат хитларга бойитгани эса даврага ёшу қарини бирдек чорламоқда. Бўш келманг, Раҳматуллаев.\nАЛИШЕР ФАЙЗ. Файз олишни узоқ йиллар йиллар излаган хонанда ниҳоят эришди. "Бефайз” таърифига алал оқибат чек қўйди. У кирган давра қизигандан қизийдиган бўлган. Шу кунларда Раҳматуллаев билан таққослаганда, барибир иккинчи ўрин унга жуда муносиб!\nОЗОДБЕК НАЗАРБЕКОВ. Ўзбекистон халқ артисти тўйга келганининг биринчи белгиси, хонанданинг продюсери Илёс Дадабоев ва админи Ҳабибулло (мўйловидан тез танишади) нинг пайдо бўлиши. Озодбекда шўх қўшиқлар кўп, бироқ, негадир даврага тушиб ўйнайдиган кам. Балким, у йиғилган аёлларни ўзига мафтун қилиб, уларнинг даврани тўлдириб, рақсга тушишларини ёдидан чиқариб юборар?!\nАЁЛ САНЪАТКОРЛАР ИЧИДА...\nЮлдуз Усмонова. Аёл санъаткорлар бошида. Неча йилдирки, биринчиликни қўлдан бермай келади. Унинг даврага кириб келиши ҳам юлдузли онларга чулғанади. Мусиқачиларини ҳам таниб қолишган. Дўппили доиракаш, узун жингалак сочли гитарачи – Усмонова тўйда пайдо бўлишидан дарак. Тўйни тарк этаётган меҳмонлар, Усмоновага кўзи тушиб қолгудай бўлса, тезда уйга шошиш истагига "хиёнат” қилиб, хонанданинг ортидан эргашиб, ресторанга қайтиб кириб кетади. Дарвоқе, гонорари Ўзбекистонда энг қиммат бўлишига қарамасдан, Усмоновани тўйига айтиш истагидагилар сони етарли даражада!\nМуниса Ризаева. Мавсумнинг энг талабгор юлдузига айлангани рост. Ҳатто олқишлар билан қарши олинаётганини кўпчилик ҳамкасблари тасдиқлайди. Давринг келди, давронингни сур, Мунис!\nРайҳон. Ушбу рейтингнинг учинчи ўрнида. Айтилган вақти соатида келади ва шўх қўшиқларини кетма-кетлик билан улаб, завқни энг юқорига кўтаришга эришади.Энг қизиғи, негадир хонанда клипларидаги фаол ҳаракатларни умуман такрорламайди. Рақсни томоша қилиш меҳмонларга армон бўлиб қолади. Балки, бу "интрига”ли одатларини Райҳон фақат яккахон концертларига атаб қўяр! Энг асосийси, у ўзининг бетакрор табассуми билан мухлисларини хушнуд этади.


“Ёшлар дафтари”га киритилган қўрғонтепаликлар депутат кўмагидан мамнун | O'zLiDeP\n“Ёшлар дафтари”га киритилган қўрғонтепаликлар депутат кўмагидан мамнун\nМафтунахон Холдарова Қўрғонтепа тумани, “Жомий” маҳалласида истиқомат қилади. “Ёшлар дафтари” рўйхатига киритилган. Қўлди яхшигина ҳунари бор. Тикувчиликни ўрганганига анча вақт бўлди. Бироқ етарли шарт-шароити, имконияти бўлмагани боис фаолиятини йўлга қўя олмай ҳалак.\nХалқ депутатлари туман кенгаши депутатлигига мазкур маҳаллани ўз ичига олган “9-Жомий” сайлов округидан сайланган Ифтихор Жўраев томонидан “Аёллар”, “Ёшлар” дафтарларига киритилган аҳоли вакиллари муаммоларини ўрганиш асносида Мафтунахон Холдаровани қийнаётган масала ҳам ижобий бартараф этилди.\n-Тикув машинасига эҳтиёжим бор эди, - дейди М.Холдарова. – Бироқ харид қилишга имкониятим йўқлиги боис, қизиқишларимни юзага чиқаролмаётгандим. “Ёшлар дафтари”га киритилгач, шу муаммоим ҳал этилишига ишондим. Депутатимизга раҳмат, уларнинг кўмаги билан 30 миллион сўм кредит маблағи эвазига 7 хил жамланмаси билан замонавий тикув машинаси олиб берилди.\nМазкур амалий ёрдам туфайли М.Холдарова тикувчиликни йўлга қўйди, оиласига даромад кира бошлади. Асосийси, унинг келгусида “Ёшлар дафтари”дан чиқарилишига эришилади.\nO’zLiDeP Қўрғонтепа туман Кенгаши\n“Ёшлар дафтари”га киритилган ёшлар учун “Бизнес саёҳат” уюштирилди


Ўзингизда рангларнинг маъносини кашф этинг. Ранглар Сизнинг бир қисмингизга айлансин » Ўзбекистон янгиликлари – Zamin.uz\n04-04-2016 | 16:49\nZAMIN.UZ / LIFE STYLE / 04 Апрел 2016 года1 078\nҚизил ранг - Сизнинг ичингизда катта эҳтирос яшайди. Сиз оптимист, дилкаш, мард, жасур инсонсиз. Ўзингиз учун ушбу рангни кашф этиб, сиз албатта ўз мақсадингизга эришасиз.Қирмизи ранг - Сиз одамларга сезиларли таъсир кўрсатишингиз мумкин. Агар ҳамкасбларингиз, дўстларингиз ёки иккинчи ярмингиз орасида машҳурликка эга бўлишни истасангиз – айнан ушбу рангни танланг.Сариқ ранг - Сиз фаол ҳаётни севадиган ижодий кишисиз. Сиз ўзингиз учун ҳар доим қизиқарли саргузаштларни топасиз. Сизнинг кучли жиҳатларингиз: оригиналлик, ўзига ишонч, ҳаётга қувонч кўзи билан қараш.Яшил ранг - Сиз ўзингиз келишувчансиз. Сизни ҳеч нарса хавотирга солмайди. Сиз учун турли хил воқеалар мутлақо аҳамиятсиз. Ким ўзи учун яшил рангни кашф этса қуйидаги ижобий сифатларга эга бўлади: ҳамма билан келишиб кета олади, тасаввури кучли ривожланган, ишчанлик қобилиятига эга.Зангори ранг - ўзингиз учун ушбу рангни кашф этиб, ҳикмат, сабр, осойишталикни ўрганасиз. Бу ранг одамларга катта руҳий қувват беради ва ўз фикри устидан назорат қилишни ўргатади.Кўк ранг – инсон учун кучли руҳ ато этади. Агар ўзингизда ишонч етишмайдиган бўлса – ўзингиз учун бу рангни очинг, Сизнинг ҳаётингиз ишончли бўлади.Сиёҳ ранг - кучли ранглардан бири. Бу ранг Сиз учун этакчилик, донолик ва муҳаббатни очади. Сиз ихтирочилик қобилиятига эга ижодий шахсга, имонли ва медиум қобилиятли эга шахсга айланасиз.\nЎқишни тавсия қиламиз Microsoft компанияси Bing қидирув тизими логотипини янгилади\n23:21 / 14-01-2016\n17:58 / 20-04-2015\n14:12 / 30-12-2014


Келинлар ва уларнинг айрим нуқсонлари ҳақида мақола тайёрлаш топшириғини олганимда ўйланиб қолдим. Чунки, камина ҳам келин бўлганлигим сабабли, суҳбат олиш давомида ўзимдаги камчиликларни ҳам билиб олар эканман, деган хаёл ўтди. Қиз бола улғайгач, турмуш қуриб, ўзга бир хонадонга келин бўлиб тушади. У ерга мослашиб кетишда қайнонанинг, ҳатто оила бошқа аъзоларининг ҳам роли катта. Келин гўё бир ниҳолга ўхшайди, шундаям бир жойдан иккинчи жойга ўтқазилгани.\nАгар унга меҳр бериб, тушуниб, яхши парваришлаб, ўстиришса, у ҳам янги жойга мослашиб кетади. Лекин камчиликсиз инсон бўлмайди, деганларидай, келинларда ҳам айрим камчиликлар бўлиб туради. Шу сабабли, “Келинлардаги 7та асосий нуқсон қайсилар, деб ўйлайсиз?” деган савол билан жамиятимизнинг ёшу қарисига, каттаю кичигига, турли касб эгаларига мурожаат қилдик. Қуйида ушбу мусоҳабани эътиборингизга ҳавола қиламиз.\nҲурбуви ОДИЛОВА, шоира:\n– Мен келинларимдан ҳеч нолимайман. Қайнона билан келин яхши муросада бўлиши керак. Оллоҳга шукр, уч келиним бор. Улар яхши тарбия кўрган, ҳурматимни жойига қўйишади, хизматимни қилишади, меҳмон келганда очиқ чеҳра билан кутиб олишади. Уччови ҳам иш, ўқиш, бола-чақага ҳам, менинг хизматимни қилишга ҳам улгуришади. Энди, камчилик кимда бўлмайди, дейсиз. Майда-чуйда нуқсонлар айтилаверса, тирноқ остидан кир изланаверса, оилада ҳаловат бўлмайди. Мен ўзим уларни ҳам тушунишга ҳаракат қиламан, кечга ишдан келиб, овқат қилишини кутиб ўтирмайман, қўлимдан келса, ўзим тайёрлаб қўяман, невараларимга қараб ўтираман. Оилам тинч бўлса, болаларим бахтли бўлишса, мен хам бахтлиман.\nФароғат ЭШОНҚУЛОВА, педагог:\n– Биз келин бўлган даврларда ҳаммаси бошқача эди. Борига қаноат, сабр қилиб, оиламиз бузилмасин деб, зулм кўрсак ҳам, тишимизни тишимизга қўйиб яшаганмиз. Илгари ҳозиргидай қулай шароитлар бўлмаган. Ҳозирги келинларга эса нима етмайди тушунмайман, уларни асраб-авайлаб, қаттиқ гапирмасдан кўнглига қараб ўтирамиз. Озгина келишмовчиликлар бўлса, битта гапни кўтаролмай тезда боласини олиб, аразлаб, уйга кетаманга тушади. Муҳими, хизматимни қилмаса ҳам, болам билан тинч яшасин, набираларим отасиз ўсмасин, дейман.\nШу сабабли, ота-оналар ҳам яхши тарбия беришса, турмушга, ҳаётга тайёрлаб, тушунтиришса, дейман.\nМоҳинисо Исломова, уй бекаси:\n– Ҳозирги кунда оилам, уйим-жойим дейдиган келинларни учратиш амри маҳол. Аксарияти енгил ҳаётга ўрганган, турмушнинг оғир синовларига чидамайди. Турмуш ўртоғини қўллаб-қувватлаш, унга оғир кунда суянчиқ бўлиш ўрнига дарров кетаманга тушади. Оддий талаба келинлар ҳакида айтсам, улар турмушга жиддий қарашмайди. Эрталаб уйидан ўқишга кетдим, деб чиқиб кетади, кечга бир келади. Уйга вақтлироқ бориб, уй ишини, ош- овқат қилишим керак, деб ўйламайди. Уйга келса қайнонаси овқат қилиб қўяди. Тайёрини ейди ичади, қолган майда-чуйда ишни қилади, холос. Энди қайнона ҳам ўзга хонадонга мослашиб кетиш учун ёрдам беради, тушунтиради, яхшисини оширади, ёмонини яширади, лекин қачонгача? Келиннинг ўзида фаросат бўлмаса, албатта, шундай оилаларда жанжаллар, келишмовчиликлар, ажрашишлар юз беради. Ота-она қизларига яхши тарбия берса, турмушнинг муштлари ҳам бўлади, деб уқтирса, қайнона ҳам "бошига чиқазиб олмаса" яхши бўларди, деб ўйлайман.\n– Келин диёнатли бўлиши керак. Демак, биринчи нуқсон – диёнатсизлик. Обрў-эътиборли бўлмоғи керак, демак, иккинчи нуқсон – беобрўлик. Диёнатсизлик такаббурликка етаклайди, бу учинчи нуқсон. Фаросат келиннинг энг муҳим хислатларидан бири. Демак, тўртинчи нуқсон – бефаросатлик. Бефаросатлик бешинчи нуқсонга бошлайди, бу – беҳаёлик. Олтинчи ва еттинчи нуқсонлар – бетамизлик ва ноинсофлик.\nПайғамбаримиз саллаллоҳу алайҳи васаллам: “Аёлни тўрт нарса – мол-мулки, насл-насаби, гўзаллиги, дин-диёнати учун никоҳлаб оладилар. Сен диёнатлисини танла, барака топкур!”, деганлар. Шунга кўра, уламолар уйланиш борасида етти ўлчаб, бир кесишни, бўлажак келин ҳақида адолатли, инсоф-тавфиқли қўни-қўшнилардан сўраб-суриштиришни маслаҳат беришган. Қадимги ривоятлардан бирида хотини билан ноилож ажрашишга мажбур бўлган эрдан хотинининг айбини сўрашганда: «Бировнинг айбини сўраб нима қиласизлар? Агар мен у билан қайта ярашиб кетсам, ўз хотинимнинг айбини бировларга фош қилган бўламан, ярашмасам, бегона бир аёлнинг айбини фош қилган бўламан. У ҳам, бу ҳам одобдан эмас», – деган экан.\nРисоладаги эр, ўз хотинидан баъзи хатолар ўтганда, уни кечиради. Хотини билан муҳаббат, ҳурмат, одоб, ахлоқ асосида муомала қилади, ширинсухан, очиқ чеҳра, кўнгли кенг бўлади. Эр ўз хотинининг, шунингдек, хотин ҳам ўз эрининг айбларини беркитувчи бўлади. Булар бўлмаса, икковининг ҳам нуқсони шу!\nДаврон ПИРНАЗАРОВ, меҳнат фахрийси:\n– Долзарб мавзуни кўтарибсизлар, баракалла! Бу иш жамиятимиздаги эр-хотинлар ажрашиб кетишларининг олдини олишга ёрдам беради, деб умид қиламан, чунки, матбуотнинг вазифаси – жамоатчилик фикрини шакллантириш. Мен истардимки, ҳар бир келин Тоҳир Маликнинг «Келинлар дафтарига» китобини ўқиб чиқса. Ҳатто бу китобни келиннинг сепига қўшиб беришсин. Арманлар ҳам қизни сепига «Йўлбарс терисини ёпинган баҳодир» китобини қўшиб бераркан.\nАфсуски, орамизда бефаросат ота-оналар ҳам учраб туради. Оилада қиз боланинг тарбияси билан кўпроқ она шуғулланади. Шунинг учун “Онасини кўриб, қизини ол”, дейишади. Лекин отадан ҳам қатъийлик, қаттиққўллик талаб этилади. Она ўзи бефаросат бўлса, қизини ҳам худди шундай тарбия қилади. Яъни, қизи узатилиб кетгандан кейин ҳам унинг оиласига аралашиб, салбий таъсир кўрсатиб, оиласи бузилишигача олиб келади. Шундай ҳолларда оила бошлиғи – айрим эркаклар ҳам ўз фикрига эга бўлмасдан, аёлининг айтганига қараб иш тутади. Қизининг янги оилада бахтли бўлишини, қанот ёзиб кетишини истаган ота-она унинг оиласига аралашмайди. Қизи уйига йиғлаб, арз қилиб келса ҳам “сен келинсан, уларни айтганини қилишинг керак. Энди сен ўша хонадоннинг аъзосисан, деб ётиғи билан тушунтиришлари керак. Ёлғон эмас, шундайларни ҳам кўрганманки, келин бўлиб тушгандан кейин қайнона-қайнотани ҳурмат-иззат қилиш, уларга хизмат қилиш у ёқда турсин, ўзлари бўлак ҳолда овқат пишириб, фақат эри, болаларининг кийимларини ювадилар, холос. кўрдим. Айтиб қўяй, бунақа бефаросат, ибо-ҳаё нималигини билмайдиган келинлар икки дунёда ҳам кўкармайди. Шу сабабли, қизларимизга тўғри тарбияни биринчи оиладан бошлайлик.\nОлимжон ИСАБЕКОВ, тадбиркор:\n– Эр ҳам, хотин ҳам гўзалликка интилиб яшаши керак. Агар интилиш бўлмаса – иккаласининг нуқсони. Аёл саранжом-саришта бўлмаса – унинг бир нуқсони. Эр ишёқмас бўлса – унинг бир нуқсони. Аёл зийнатланиши керак, зеро халқимиздаги «онангни отангга бепардоз кўрсатма», деган мақол бежиз айтилмаган. Лекин, зийнатнинг ҳам чегараси, меъёри бор, ундан чиқиб кетилса – нуқсон. Ясанишга ортиқча берилиш қалб иллатидандир.\nРисоладаги эр хотинни ҳеч вақт эътиборсиз қолдирмайди. Қолдирса – яна бир нуқсон. Баъзилар ишга, ўзи қизиққан нарсаларга ҳаддан ташқари берилиб кетиб, аёлларини эсдан чиқариб қўядилар. Бу яхши эмас. Оилавий келишмовчиликларнинг аксарияти эр‑хотинлик алоқалари жойида эмаслигидан келиб чиқишини ҳеч унутмаслик керак.\nХотинига бўлган муҳаббатни сездириш учун эр мулойим бўлиб, унинг сўзларига эътибор билан қулоқ осиб, ҳамфикр эканини изҳор қилиб турмоғи лозим.\nМенинг фикримча, савол: «Рисоладаги келин қандай бўлиши керак?» ва «Рисоладаги куёв қандай бўлиши керак?» деб қўйилса, маъқул бўлар эди.\nХавазмат ҚЎЧҚОРОВ, нафақадор:\n– Биринчи навбатда келинлар ширинсухан бўлиши керак. Ширинсўз, хушмуомала бўлса, ҳамманинг кўнглидан жой топиши мумкин. Иккинчи, ўзига ҳаддан ташқари зеб бермаса, меъёридан чиқмаса, учинчи, кўпчилик келинлар куёвининг устидан ҳукмронлик қилгиси келади, айтганини қилдиргиси келади, у ҳам битта нуқсон. Тўртинчи, фарзандларини қарғаши, бешинчиси, лоқайдлиги. Олтинчиси, ҳозирги кунда жудаям ривожланган ускуналардан биттаси – уяли телефон.\nАна шу бало кўп оилаларнинг бузилишига олиб келяпти. Келинлар бундай телефонларни умуман ишлатишмаса. Ҳатто дастурхон атрофида ўтирганда ҳам қандайдир тармоқларда ёзишиб ўтирганларининг гувоҳи бўляпмиз. Бу қайнота, қайнонага нисбатан ҳурматсизлик ҳисобланади. Агар, келинлар мана шу нуқсонлардан фориғ бўлишса, қолган камчиликлар уларга яқин йўламайди.\nМавзуни очиқ қолдириб, газетхонлардан фикр-мулоҳазалар кутиб қоламиз.\nЯсмина ҒАНИЕВА, 2017-10-12, 10:54 403


Буюк Британияда врачлар соғлом болаларни онасининг илтимоси билан бир неча маротаба операция қилган\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Буюк Британияда врачлар соғлом болаларни онасининг илтимоси билан бир неча маротаба операция қилган\t11:49, 17 август 2016\tБуюк Британиялик аёл сўнгги ўн йил мобайнида фарзандларини ғаразли мақсад туфайли ўзини беморликка солишга ва врачларни уларни операция қилишга мажбурлаган, деб хабар берди “Тjournal.ru” нашри. 48 ёшли аёл ўзининг ёлғони орқали давлатдан юз минг евро ундирган. У давлатдан нафақа олиш учун ўғлини астма, қизини эса ошқозони касалига чалинган одам ролини ўйнашга мажбур қилган. Бола ва қиз бир неча маротаба жарроҳлик операцияларини бошдан ўтказган. Суд жараёнида аёл айбини тан олишни истамаган.\nАёлнинг таъкидлашича, ўғли астмадан азият чекканлиги учун стероидли даволаш тавсия этилган. Мактабда ҳеч ким боланинг астмадан қийналганини кўрмаган, сири фош бўлишидан қўрққан аёл ўғлига аутизм касаллигига чалинган одамнинг қилиқларини бажаришга мажбурлаган.\nАёл болаларнинг касаллик тарихларига асосланиб, уларни даволатиш учун давлатдан юз минг евро ундирган. Унинг уйи тинтув қилинганда 160 минг евролик дори-дармон топилган. Тергов жараёнида 114 нафар гувоҳ сўроқ қилинган.\nСуд аёлни болаларга шафқатсиз муносабатда бўлганлиги ва давлатни алдагани учун етти йилу олти ойлик қамоқ жазосига ҳукм қилди.


Россиянинг Киевдаги элчихонаси панжарасига Украина байроқлари ўрнатилди\n20:56 / 06.03.2016\nКиевда Россияга қарши чиқаётган намойишчилар Россиянинг элчихонаси панжарасидаги Россия байроғини йиртиб ташлаб, ўрнига Украина байроғини ўрнатишди. Тажовузкор кайфиятдаги намойишчилар элчихона дарвозасидаги қулфни бузишга ҳаракат қилган. Бу ҳақда Украина ОАВлари хабар бермоқда.\nАввалроқ Россия элчихонасига тухум ва тошлар улоқтирилган эди. Украиналик ҳарбий Надежда Савченконинг озод этилиши акцияси иштирокчилари элчихона биносидаги ойналарни синдиришган ва видеокамераларга шикаст етказишган. Бир неча киши тўсиқдан ошиб тушиб, элчихона биноси ичига бостириб кирмоқчи бўлган. Бироқ уларни қўриқчилар тўхтатиб, ташқарига олиб чиқиб ташлашган.\nНадежда Савченко Россияда журналистлар Игорь Корнелюк ва Антон Волошиннинг 2014 йилда Донбассдаги қотиллигига алоқадорликда айбланмоқда. Ҳарбий аёл 23 йилгача озодликдан маҳрум қилиниши мумкин. Ҳозирда маҳбус норозилик сифатида очарчилик эълон қилган.


«Тўқсон саккиздан ўтдиму кўнглим ҳалиям ёш…» - Huquq.uz\nБугун Қашқадарё вилоятида 12 нафар уруш қатнашчиси, 1582 нафар фронт ортида хизмат қилган ва 260 800 нафар меҳнат фахрийси умргузаронлик қилмоқда. Ўз меҳнати билан юрт тараққиётига ҳисса қўшиб, бугунги кунда кексалик гаштини сураётган меҳнат фахрийларига ҳам алоҳида ҳурмат кўрсатилаётир.\nАҳмад Жалилов 1943 йилда ҳарбий хизматга чақирилиб, дастлаб Украина учун бўлган жангларда алоқачи бўлиб хизмат қилди, сўнгра душман ортидан қувиб, Берлингача борди. Урушда кўрсатган жасорати учун «Қизил юлдуз» ва II даражали «Ватан уруши» ордени, «Шон-шараф», «Жасорати учун» ва «Меҳнат шуҳрати» медаллари билан тақдирланди. 1947 йилда ҳарбий хизматдан қайтиб, бу ердаям алоқачилик касбида ҳалол меҳнат қилди. 1949 йилда Нина Сергеевна билан турмуш қуриб, икки ўғил, бир қизни тарбиялаб, элга қўшди.\n– Аллоҳга беадад шукур, бу йил 29 январда тўқсон етти ёшни тўлдириб, тўқсон саккизга ўтдим, шундай бўлса-да, кўнглим ҳали ёш, – дейди Қарши шаҳридаги Комилон маҳалласида яшовчи Аҳмад бобо Жалилов. – Бугун юртимиздаги ўзгаришларни кўриб, қани эди ҳозир ёшариб қолсаму юрт равнақи йўлида яна узоқ йиллар меҳнат қилсам деган ўй ўтади кўнглимдан. Шукурки, бугун осойишта юртда фаровон турмуш кечираяпмиз. Юртимиз тинч, маҳалламиз обод, хонадонларимиз файзу тароватга тўла.\nАҳмад бобо бугун уч фарзанд, етти набира, ўн беш чевара ва тўрт нафар эвараси даврасида хотиржам ҳаёт кечираётганидан бахтиёр.\n– Ёшлар – боғдаги ниҳол, биз ёши улуғлар шу боғнинг қўли гул пайвандчиси бўлмоғимиз лозим, – дейди отахон. – Фарзандларга тўғри тарбия берайлик.\nОтахон шундай деб бир ривоятни сўзлаб берди. Эмишки, хушхулқ, одоби ила барчанинг ҳавасини келтирадиган, эл орасида ҳурмати баланд бир киши 120 ёшга кирибди. Одамлар ундан узоқ умр кўришининг сири нимадалигини сўрашибди. Қария шундай жавоб берибди:\n– Умр бўйи ҳеч кимнинг дилини оғритмадим, ҳалол луқма едим ва фарзандларимга ҳам ҳалол едирдим. Эл шодлиги-ю ташвишига камарбаста бўлдим. Шу боис фарзандлариму набираларим ҳам меҳр-оқибатли, қобил бўлиб ўсишди. Умримнинг қолган қисми роҳатда кечаётгани учун узоқ яшаётган бўлсам керак…\nЮртимизда Аҳмад бобо сингари донишманд нуронийлар кўп. Улар билан гурунглашиб тўймайсан киши. Чунки бундай мулоқотларда файз бор.\nМамлакатимиз пойтахтидан тортиб, вилоят, туман ва қишлоқларгача кундан-кунга обод бўлиб бормоқда. Бу шубҳасиз юртимизнинг тинчлиги, эртанги кунга ишонч туфайлидир. Шундай файзли кунларда пойтахтимизнинг Мустақиллик майдонига борсангиз, отахону онахонлар, ёш йигит-қизларнинг ўтганларни ёдга олаётганининг гувоҳи бўласиз. Мустақилик майдонига кираверишдаги аркада бир оёқда турган лайлак, Ер шари узра парвоз айлаётган турналарга кўзингиз тушади. Лайлаклар – эзгулик тимсоли.\nТошкент шаҳрида, шунингдек, Қорақалпоғистон ва барча вилоятларнинг марказларида бунёд этилган Хотира хиёбони ва Мотамсаро она ҳайкали бизни бугунги тинчлигимизнинг қадрига етишга даъват этиб турибди. Тинчлик боис фарзандларимиз баркамол бўлиб улғаймоқда. Шаҳарларимиз обод, боғларимиз тўкин, далаларимиз файзиёб, ниятларимиз улуғ, оиламизда барака ва хотиржамлик ҳукмрон. Тинчлик бебаҳо неъмат эканлигини ўтган йилларда Сурияда бўлиб ўтган ва ҳали ҳам тинчимаган можаролар, Исроил – Фаластин келишмовчилиги, айниқса қарийб уч ойдан буён давом этаётган Россия билан Украина ўртасидаги қонли тўқнашув, у ердаги вайронгарчиликлар ва бу урушнинг жаҳон иқтисодиётига салбий таъсири ҳам кўрсатиб турибди. Мазкур можаро оқибатида Украинанинг ялпи ички маҳсулоти 2022 йилда 45,1 фоизга, Ғарб давлатларининг санкциялари туфайли Россияники эса 11,2 фоизга қисқариши прогноз қилинмоқда.\nХалқимиз фақат тинчлик бўлган, меҳр-оқибат, ўзаро ҳурмат ҳукм сураётган давлатдагина фаровон ва бахтли ҳаёт қуриш, орзуларга етишиш мумкинлигини жуда яхши англайди. Тинчликнинг қадрига етиб яшаш ҳар биримизнинг бурчимиз бўлмоғи лозим. Зотан, шукур қилгувчига Аллоҳ ўз неъматларини мўл-кўл қилиб беради.


Нидерландияда олимлар асаларилар коронавирусни аниқлай олишларини маълум қилишди. Бу ҳақда ВВС хабар бермоқда.\nАсал ташувчи ҳашаротлар учун хартумчасини қон намунасига ботириш кифоя. Тадқиқотчилар бу самарали ва арзон усул эканлигини таъкидлашмоқда. Жараён бир неча сония давом этади.\nAсаларилар хаста одамларни коронавирус билан касалланган одам чиқарадиган махсус ҳид орқали аниқлашади. Олимларнинг фикрича, назарий жиҳатдан асалариларни бу қўзғатувчига ўргатиш мумкин.\nAсал ташувчи асалари узоқ масофалардан ҳидни сезиши мумкин. Ҳозиргача итларга коронавирусни ҳид орқали аниқлашни ўргатишган. Аммо биологлар ҳашаротларда ҳид сезиш қобилияти бир неча бор юқорироқ эканлигига эътибор қаратишмоқда.\nКоронавирус бугун, 08:35


Amazon “.amazon” домени учун кўп йиллик курашда ютиб чиқди\nДомен номлари ва IP-адресларни бошқариш корпорацияси (ICANN) “.amazon” интернет-доменига эгалик қилиш борасидаги баҳсда Amazon компанияси томонини эгаллади. Дунёдаги энг йирик онлайн-ритейлер бу домен номни олиш учун аризани 2012 йилдаёқ топширган, бироқ Бразилия ва Перу ҳукуматлари томонидан қаршиликка учраган. Бир йилдан кейин эса АҚШ компаниясига Амазонка табиий меросини асрашни таъминлаш мақсадида яратилган Амазонка пактига (ACTO) аъзо давлатлар қарши чиққан.\nУшбу ташкилот вакиллари домен номи Амазонка минтақасига йўллашини ва демак бу ном уларга тегишли бўлиши кераклиги айтилган. 7 йиллик баҳсдан кейин томонлар келишувга кела олмаганлар. Шу сабабли ICANN Amazon томонидан апрелда таклиф қилинган шартлар икки томон учун ҳам мақбул бўлиши ҳақидаги қарорга келган.\nАҚШ компанияси таклиф қилган шартларга кўра, у Амазонка минтақаси маданий объектлари ва меросига тегишли бўлган номларни рўйхатдан ўтказмайди. Умумий ҳисобда компания бундай номлар рўйхатига 1,5 минг номни киритмоқчи, АСТО давлатлари бу рўйхатни келишув тузилгандан кейин 2 йил ичида кенгайтиришлари мумкин. Бундан ташқари, Amazon ташкилотга аъзо давлатларга нотижорий қўллаш учун 9 та домен номи тақдим қилишга тайёр.\nACTO вакиллари ICANN қароридан норозилик билдиришган, Бразилия ташқи ишлар вазирлиги эса афсус билдирган.\n22:55 / 01.08.2019\n01:22 / 12.06.2019\nAmazon овқат етказиш хизматини ёпишга қарор қилди


Бағдод Туркия Ироқдан қўшинларини олиб чиқмаётганини айтди\n23:36 / 23.12.2015\nТуркия Анқаранинг турк ҳарбий бўлинмалари Ироқнинг ҳудудидан олиб чиқилаётганини айтаётганга қарамасдан, у ердан ўз қўшинларини олиб чиқишни бошламади. Бу ҳақда Ироқ Мудофаа вазирлигининг расмий вакили Носир Нурий маълум қилди.\n“Аслида ҳеч қандай турк қўшинлари олиб чиқилмаяпти, бу фақатгина Анқаранинг гапи”, деб айтди Нурий. Унинг айтишича, турк армияси бўлинмалари “фақатгина ўша ҳудудлар атрофида бироз жойларини ўзгартиришди, бироқ буни ҳаттоки қисман олиб чиқиш деб ҳам бўлмайди”, деб айтди Нурий.\nНурий “Анқаранинг баёнотидан кейин Ироқдан қўшинлар ҳақиқатда олиб чиқилишига” умид билдирмоқда. “Ҳанузгача бу йўналишда ҳеч қандай аниқ қадамлар йўқ”, деб ўз сўзларини якунлади Нурий.\n19 декабрда Туркия Ташқи ишлар вазирлиги Анқара “ўз кучларини Ироқдан олиб чиқишни давом эттиришини” айтган эди.


Колумбия президенти ва ФАРК исёнчилар гуруҳи етакчиси ўртасида тинчлик битими имзоланди\n12:06 / 27.09.2016\nКолумбия президенти Хуан Мануэль Сантос ва сўл исёнчилар гуруҳи (ФАРК) етакчиси Тимолеон Хименес 50 йиллик қуролли қарама-қаршиликдан сўнг тинчлик битимини имзолашди. Бу ҳақда жаҳон оммавий ахборот воситалари хабар бермоқда.\nҲужжат имзолангач, исёнчилар етакчиси ўз нутқида низо вақтида қурбон бўлганларнинг оила аъзоларига ўз ҳамдардлигини билдирди ва улардан кечирим сўради.\nКолумбия ҳукумати ва исёнчилар ўртасидаги зиддият Ер сайёрасининг ғарбий яримшари тарихида энг узоқ вақт давом этган низо ҳисобланади – 52 йил. Томонлар тўрт йиллик музокаралардан сўнг август ойида келишувга эришишди. Битим имзолангани ҳамоно ташкилот етакчиси ўз аскарларига қуролларни топшириш ва ўт очмаслик режимига амал қилишга буюрди. Колумбия президенти Хуан Мануэль Сантос ҳам низолар тўхтатилгани ҳақида маълум қилди.\nКелишув исёнчиларни афв этиш (оғир ҳарбий жиноятларни содир этганлар бундан мустасно), собиқ исёнчиларнинг жамиятга интеграциялашувини йўлга қўйиш, Колумбияда ер ислоҳотларини ўтказиш, шунингдек, уруш йилларидаги жиноятларни суд қилиш учун маҳкамалар ташкил этишни назарда тутади.\nКелишувнинг баъзи пунктларига кўра ФАРК ҳукуматдан конституцион ўзгаришлар талаб этишга ҳақли ва бу масала октябрь ойидаги референдумда кўриб чиқилади.


Ибраҳимович фаолиятини қачон якунламоқчилигини айтди\n17:15 / 27.10.2016\n«Манчестер Юнайтед» жамоаси ҳужумчиси Златан Ибраҳимович агар жорий мавсумда манкунианликлар билан чемпионликка эриша олса, жорий мавсум профессионал фаолиятидаги сўнггиси бўлиб қолишини маълум қилди.\n«Мен Премьер-лига чемпионлигига эришсам, кейинги кунданоқ футболдан кетаман. Мен шу вақтгача қайси лигада ўйнаган бўлсам, барчасидан нимадир ютганман», — деган 35 ёшли футболчи «қизил иблислар» жамоаси матбуот хизматига берган интервьюсида.\nШвециялик ушбу футболчи 26 октябрь куни «Манчестер Юнайтед»нинг «Манчестер Сити»га қарши (1:0) Англия Лига Кубоги нимчорак финалида кечган учрашувида Англияга келганидан кейинги ўйинларида илк марта голли пас берди. Бу унинг жамоа сафидаги 14-учрашуви эди.\nҚайд этиш жоиз, «МЮ»даги биринчи голли узатмасидан аввал футболчи манкунианларнинг барча турнирларида 6та гол уришга муваффақ бўлганди.\nАйни вақтда «Манчестер Юнайтед» АПЛ турнир жадвалида пешқадамдан 6 очко ортда қолган ҳолда еттинчи ўринда жойлашган.